title: Hinjärvi

text: Järven rantaviivan pituus on 35 kilometriä ja sen rannat ovat paikoin kivikkoista ja soistuvaa metsämaata. Järven lähiympäristössä sijaitsee alle 10 maatilaa ja hieman haja-asutusta. Haja-asutus on keskittynyt pääasiassa kyliin ja kulmakuntiin, joita on Aspnäs, Söderbacka, Bodbacka, Viitaniemi, Kamb, Träskvik ja Söderholmen. Rantojen tuntumaan on rakennettu vain 15 vapaa-ajan asuntoa. Niille johtaa tiet yhdysteiltä 6750, 17363 ja 17327. Närpiön ja Korsnäsin välinen kuntaraja kulkee Storön kautta etelään, missä se kääntyy länteen Långvikenin kohdalla. Yli puolet eli itäpuoli kuuluu Närpesille.


title: Hinjärvi

text: Hinjärvi on Pohjanmaan rannikkoalueelle tyypillinen matala, metsäinen ja ruskeavetinen järvi. Ruskea vedenväri johtuu veteen liuenneesta humuksesta. Sen keskisyvyys on puolitoista metriä. Mataluuden vuoksi järvi on rehevöitynyt ja kesäisin se on usein yksi Suomen lämpimimmistä järvistä. Järvi myös ajoittain jäätyy talvisin pohjaan saakka, minkä vuoksi vedessä on happikatoa. Järvi onkin tyypiltään matala humusjärvi, joille tämän kaltaiset tapahtumat ovat yleisiä.


title: Hinjärvi

text: Järveä on säännöstelty vuodesta 1967 alkaen. Talvella järven vedenpintaa lasketaan, jotta kevättulvan vedet mahtuvat paremmin virtaamaan järven läpi merelle.


title: Hinjärvi

text: Järvi on Natura-2000-alue ”Hinjärvi” (FI0800059, 420 hehtaaria) on suojeltu yksityisten maanomistajien kanssa sovituilla ehdoilla. Kansalaisen karttapaikkaan on merkitty (vuonna 2018) suojelualueeksi järven eteläpää yhdessä Långvikenin kanssa. Suojelualue seuraa todennäköistä vesijättömaan rajaa. Hinjärven rannoilla on laajoja luhta-alueita ja sen alueella pesii paljon lintuja. Kaikki yleisimmät metsästetyt lintulajit löytyvät järven lähistöstä, mutta harvinaisempia lajejakin on tavattu. Linnut pesivät järven useilla luodoilla ja saarilla, joista suurin on kahdeksan hehtaarin Storön. Säännöllisiä pesimälajeja ovat mustakurkku-uikku, sinisuohaukka, laulujoutsen, kurki, pikkulokki, uivelo, suokukko, kapustarinta, luhtahuitti ja liro.


title: Hinjärvi

text: Järvi sijaitsee Selkämeren rannikkoaluessä (vesistöaluetunnus 83) Harrströmmin valuma-alueella (83.102). Järven vedenpinnan korkeus on 17,3 metriä mpy (myös 17,2 metriä ).


title: Hinjärvi

text: Järvi saa pääosan vedestään omalta valuma-alueeltaan, joka sisältyy Harrströmmin valuma-alueeseen. Sen sisällä sijaitsee vain yksi järvi Risnästräsket (11 hehtaaria), joka laskee Långvikeniin Velkmossdiketiä myöten.


title: Hinjärvi

text: Hinjärvi laskee vetensä Hinjärvånia pitki Harrströminjokeen, joka yhtyy Töltträsketin peltoaukealla Tölånin jokeen. Se laskee laskee viiden kilometrin jälkeen Harrströmmissä Harvungfjärdeniin, joka sijaitsee Itämeren Pohjanlahdella Norrgoppetissa.


title: Meea Lehtinen

text: Meea Lehtinen on suomalainen pesäpalloilija, joka edustaa Superpesiksessä pelaavaa Rauman Feraa. Hän oli mukana voittamassa joukkueen edellistä pronssimitalia vuonna 2015. 2017 ennen takaisin Raumalle siirtymistään Lehtinen voitti Superpesiksen hopeamitalin Porin Pesäkarhuissa. Pesäkarhujen ja Feran lisäksi Lehtinen on edustanut Superpesiksessä myös Turku Pesistä.


title: Meea Lehtinen

text: 2010 alkaneella Superpesis-urallaan Lehtinen on 6. elokuuta 2018 mennessä pelannut 151 runkosarjaottelua, joissa on lyönyt yhden kunnarin ja 65 tavallista juoksua, tuonut 33 juoksua ja lyönyt 524 kärkilyöntiä. 47 pudotuspeliottelussa Lehtinen on lyönyt kuusi ja tuonut seitsemän juoksua sekä lyönyt 127 kärkilyöntiä.


title: C.L. Seifert

text: C.L. Seifert on perinteinen tanskalainen räätäliyritys, joka valmistaa ylioppilaslakkeja ja muita valmistujaistuotteita.


title: C.L. Seifert

text: C.L. Seifert on perustettu 25 tammikuuta 1865. Yrityksen perustajana toimi saksitaustainen räätäli Carl Ludwig Seifert (1834-1898). Vuonna 1873 aloitti Carl Ludwigin poika Carl Julius Seifert liikkeessä apulaisena. 24-vuotiaana hänestä tuli liikkeen osaomistaja. Viimein muutamien vuosien yhteisen työskentelyn jäkeen Carl Ludwig luovutti liikkeen kokonaan pojalleen. C.L. Seifertin räätäliliike sijaitsi alusta alkaen Kööpenhaminan Store Regnegade 12-16:ssa. C.L Seifertin kasvusta ja tulevaisuuden suunnitelmista johtuen historialliset liiketilat Store Regnegadella jäivät liian pieniksi vuonna 2010. Yrityksen pääkonttori muutti vain muutaman kadunvälin päähän uudistettuihin tiloihin Ny Adelgadelle.


title: C.L. Seifert

text: C.L. Seifert on nykyään pohjoismaiden suurin ylioppilaslakkien ja valmistujaistuotteiden valmistaja, joka valmistuttaa yli 100 000 ylioppilaslakkia vuosittain. Perinteisiä ylioppilaslakkeja valmistetaan Tanskaan, Ruotsiin ja Suomeen, kaikkiin maihin kyseisen maan perinteistä lakkimallia noudattaen.


title: C.L. Seifert

text: Käsityöläisperinteen lisäksi C.L. Seifertin ylioppilaslakeissa yhdistyy yksilöllisyys, sillä oman ylioppilaslakin saa suunnitella 3D-ohjelmalla omannäköiseksi. Jokainen C.L. Seifertin ylioppilaslakki valmistetaan tilauksesta ja käsityönä.


title: C.L. Seifert

text: C.L. Seifert on luonut Ruotsiin ja Tanskaan vahvan perinteen kirjailla valmistuvan opiskelijan nimi omaan ylioppilaslakkiin: Ruotsissa lakin eteen ja Tanskassa lakin taakse. Suomalaisiakin ylioppilaslakkeja voidaan kustomoida; lakkiin on mahdollista valita esimerkiksi huomaamattomia omia yksityiskohtia, kuten lipan alapinnan kaiverrus tai silkkinen sisävuori vaikka sateenkaariväreissä.


title: C.L. Seifert

text: Yritys on toiminut lisäksi kuninkaallisena hovitoimittajana sekä Tanskan että Ruotsin hoveille vuosista 1903 ja 1911 lähtien. Seifertin Gaala-osastolla valmistetaan univormuja, hattuja ja rintamerkkejä hovin lisäksi esimerkiksi armeijoille, lentoyhtiöille, Kööpenhaminan kuuluisalle Hotel D’Angleterrelle ja lukuisille muille toimijoille.


title: C.L. Seifert

text: Suomalaisia opiskelijoita varten perustettiin vuonna 2010 C.L. Seifert Finland Oy. Suomalaisille lukiolaisille yritys toimittaa perinteisten ylioppilaslakkien lisäksi abivaatteita, joilla on Suomessa muista skandinaavimaista poikkeava, mutta sitäkin vahvempi perinne. Suomeen C.L. Seifert valmistaa myös perinteisiä teekkarilakkeja.


title: Emil Svensk

text: Emil Svensk (s. 12. heinäkuuta 1993 Borlänge) on ruotsalainen suunnistaja. Latvian MM-kilpailuissa 2018 Svensk saavutti sprinttiviestin maailmanmestaruuden Ruotsin joukkueessa ja oli henkilökohtaisen sprintin kuudes. Hän edustaa Stora Tuna OK -suunnistusseuraa.


title: Kuninkaankatu

text: Kuninkaankatu voi tarkoittaa jotain seuraavista:


title: NRP Delfim (1934)

text: NRP Delfim oli Portugalin laivaston vuonna 1934 vesillelaskettu Delfim-luokan sukellusvene.


title: NRP Delfim (1934)

text: Alus tilattiin Vickersiltä Barrow'sta, missä köli laskettiin 9. maaliskuuta 1933. Alus laskettiin vesille 1. toukokuuta 1934 ja otettiin palvelukseen 1935.


title: NRP Delfim (1934)

text: Alus poistettiin palveluksesta 1950-luvulla.


title: Artio

text: Artio oli gallialaisten ja helvetialaisten palvoma metsän ja metsästyksen jumalatar. Hänen tunnuseläimensä oli karhu. Hänen nimensä merkitsee itse asiassa "karhu" gallin kielellä ja korostaa tiivistä yhteyttä suojelemaansa eläimeen. Sveitsin Murista löydetyssä pronssisessa pienoispatsaassa jumalatar on esitetty istumassa vieressään hedelmämalja, josta hän ojentaa hedelmiä edessään seisovalle suurelle karhulle. Karhun takana on puunrunko. Veistoksen jalustaan on kaiverrettu kirjoitus "jumalatar Artiolle". Hedelmät viittaavat siihen, että Artio oli metsästyksen lisäksi myös runsauden ja hedelmällisyyden jumalatar.


title: NRP Delfim

text: NRP Delfim voi tarkoittaa seuraavia Portugalin laivaston aluksia:


title: Yakuzi Pato

text: Yakuzi Pato on vuonna 2006 perustettu turkulaislähtöinen instrumental-yhtye, joka on julkaissut kaksi albumia ja yhden EP:n.


title: Yakuzi Pato

text: Yhtyeen kotisivu


title: NRP Espadarte (1934)

text: NRP Espadarte oli Portugalin laivaston vuonna 1934 vesillelaskettu Delfim-luokan sukellusvene.


title: NRP Espadarte (1934)

text: Alus tilattiin Vickersiltä Barrow'sta, missä köli laskettiin 9. maaliskuuta 1933. Alus laskettiin vesille 30. toukokuuta 1934 ja otettiin palvelukseen 1935.


title: NRP Espadarte (1934)


title: NRP Golfinho (1934)

text: NRP Golfinho oli Portugalin laivaston vuonna 1934 vesillelaskettu Delfim-luokan sukellusvene.


title: NRP Golfinho (1934)


title: NRP Golfinho (1934)


title: Idänpään terveysasema

text: Idänpään terveysasema on Hämeenlinnan Idänpään kaupunginosassa toimiva kaupungin terveysasema.


title: Hauhon terveysasema

text: Hauhon terveysasema on Hämeenlinnan Hauhon pitäjässä toimiva terveysasema.


title: Rengon terveysasema

text: Rengon terveysasema on Hämeenlinnan Rengon pitäjässä toimiva kaupungin terveysasema.


title: Seres

text: Tehdas-Osakeyhtiö Seres oli vuodesta 1917 Turussa ja vuodesta 1973 Aurassa toiminut makeistehdas, joka tunnetaan erityisesti Sisu-pastillin kehittäjänä ja ensimmäisenä valmistajana. Vuonna 1975 Sereksen perustajasuvut Kaukopaadet ja Ponkamot myivät yrityksen Rettigille, joka oli laajentunut makeisteollisuuteen muutamaa vuotta aiemmin ostamalla oululaisen Merijalin. Vuonna 1992 Seres ja Merijal siirtyivät makeisyhtiö Leafin omistukseen.


title: Seres

text: Seres perustettiin vuonna 1917 valmistamaan monenlaisia kotitalouksissa tarvittavia teknokemian tuotteita, kuten saapasrasvaa. Vuonna 1928 kehitetystä Sisu-pastillista tuli niin suosittu myyntiartikkeli, että muut tuotteet jäivät pian pois ja yritys keskittyi makeistuotantoon.


title: Seres

text: Seres toimi aluksi Turun Hämeenkadulla, myöhemmin Rauhankatu 14:ssä, kunnes muutti Auran kuntaan 1973. Aurassa samoissa tiloissa toimi sittemmin Leaf, kunnes Leafin uusi omistaja Cloetta sulki tehtaan vuoden 2012 lopussa.


title: Seres

text: Sisu-pastillin ohella Sereksen muita tuotteita olivat Pingo-salmiakki, Tessi-hedelmäpastillit, Veikkaus-pastillit, Cannes-maitosuklaa sekä Monpensier-hedelmäkaramellisekoitukset. Monpensier oli yleinen kauppanimi, jolla samanlaisia makeisia ovat valmistaneet monet muutkin suomalaiset makeistehtaat.


title: Juankosken terveysasema

text: Juankosken terveysasema on Kuopion Juankosken keskustaajamassa (eli Kuopion Juankosken kaupunginosassa) toimiva terveysasema.


title: Vehmersalmen terveysasema

text: Vehmersalmen terveysasema on Kuopion Vehmersalmen kirkonkylän taajamassa (Kuopion kaupunginosassa) toimiva kaupungin terveysasema.


title: Tido

text: Tido Nguyen eli artistinimeltään Tido (s. 1992 Turku) on helsinkiläinen tuottaja, jonka muita titteleitä ovat muun muassa kitaristi, rumpali, biisintekijä, äänittäjä, sovittaja ja kirjoittaja.


title: Tido

text: Tido löysi biisintekijyyden ja tuottajuuden ammattina vuonna 2013 aloittaessaan työharjoittelun Kaiku Entertainmentilla.


title: Tido

text: Myöhemmin Kaiku Songsille signattu Tido on tuottanut ja tehnyt hittibiisejä Mikael Gabrielille, Nelli Matulalle, Reino Nordinille, Anna Abreulle, Tuure Boeliukselle, Robinille, Tippa-T:lle ja lisäksi muutamiin tv-tuotantoihin. Tidon tyyliin kuuluvat urbaani pop-musiikki ja räp.


title: Tido

text: Toistakymmentä kulta- ja platinalevyllä palkittua biisiä säveltänyt ja tuottanut Tido viettää noin kolmasosan vuodestaan Los Angelesissa, jossa häntä edustaa Pulse Music Publishing. Tämän myötä Tido on kirjoittanut biisejä myös maailman menestyneimpien kirjoittajien kanssa mm. Marty James (Justin Bieber), Matt Rad (Demi Lovato, Martin Garrix), Raja Kumari (Fifth Harmony).


title: Tido

text: Tidolla on oma KOI-yhtye Minna Koiviston kanssa.


title: Nilsiän terveysasema

text: Nilsiän terveysasema on Kuopion Nilsiän kirkonkylän taajamassa toimiva kaupungin terveysasema.


title: NRP Afonso de Albuquerque (1934)

text: NRP Afonso de Albuquerque oli Portugalin laivaston vuonna 1934 vesillelaskettu Afonso de Albuquerque -luokan aviso.


title: NRP Afonso de Albuquerque (1934)

text: Alus tilattiin Hawthorn Leslieltä. Alus laskettiin vesille 28. toukokuuta 1934.


title: NRP Afonso de Albuquerque (1934)

text:
Aluksen miehistö nousi 9. syyskuuta 1936 Lissabonin satamassa kapinaan yhdessä "Dãon" miehistön kanssa. Alus joutui merelle pyrkiessään Tejon estuaarissa rannikkolinnakkeiden tuleen, jolloin alus jouduttiin ajamaan matalikolle uppoamisen estämiseksi. Osa miehistöstä sai paetessaan surmansa, mutta pääosa vangittiin. Vangit lähetettiin rangaistussiirtolaan Tarrafaliin Kap Verdelle.
Intian laivaston kevyt risteilijä "INS Mysore" ja sen tukena ollut hävittäjä upottivat 18. joulukuuta 1961 "Afonso de Albuquerquen" Intian vallatessa ja liittäessä itseensä Portugalin hallinnoiman Goan.


title: Montelukasti

text: Montelukasti (CHSNClO) on aromaattinen orgaaninen yhdiste. Yhdistettä käytetään lääketieteessä astman hoidossa.


title: Montelukasti

text: Montelukasti sitoutuu kysteinyylileukotrieenireseptoreihin ja estää niiden toiminnan. Tällöin leukotrieenien hengitysteiden lihaksia supistava vaikutus estyy ja potilaan hengitys helpottuu. Montelukastia voidaan käyttää joko yksittäishoitona tai yhdessä kortikosteroidien ja sympatomimeettien kanssa kohtalaisen ja vaikean astman sekä rasituksen laukaiseman astman hoidossa. Montelukastia otetaan suun kautta tyypillisesti kerran päivässä.


title: Montelukasti

text: Tyypillisimpiä montelukastin aiheuttamia haittavaikutuksia ovat pääkipu ja hengitysteiden infektiot esimerkiksi nielutulehdus.


title: Montelukasti

text: Montelukastille on kehitetty enantioselektiivinen synteesimenetelmä lähtien 7-kloorikinaldiinista ja isoftaalialdehydistä.


title: Minna Koivisto

text: Minna Koivisto (s. 1993) on suomalainen musiikkituottaja ja laulunsanoittaja. Koivisto yhdistelee tuotannoissaan poppia ja marginaalista elektronista musiikkia (future bass, house, alternative r&b).


title: Minna Koivisto

text: Koivisto on työskennellyt useiden suomalaisten eturivin artistien, kuten Robinin, Maija Vilkkumaan, Vilma Alinan ja Nelli Matulan kanssa. Lisäksi hän on uransa varrella tehnyt yhteistyötä mm. alansa huippuosaajien Jurekin, Jonas Olssonin, Redraman ja Saara Törmän kanssa.


title: Minna Koivisto

text: Yhdessä Tido Nguyenin kanssa Koivisto muodostaa KOI-nimisen yhtyeen, jonka ensimmäinen single "Temppeli" (feat. Jurek) julkaistiin keväällä 2016.


title: Minna Koivisto

text: Koivisto on toiminut myös musiikillisena johtajana Nelli Matulan, Robinin ja Vilma Alinan livekokoonpanoissa.


title: Minna Koivisto

text: Lisäksi Koivisto on tehnyt kansainvälisenä co-tuotantona kappaleen Disney Music Groupille.


title: Laituri (Georgia)

text: Laituri () on kaupunkityyppinen taajama ("daba") Georgian Gurian alueella Ozurgetin piirikunnassa. Se sijaitsee Tšolokhi- ja Natanebi-jokien varrella. Taajamasta on matkaa Ozurgetin kaupunkiin 14 kilometriä ja lähimmälle rautatieasemalle viisi kilometriä.


title: Laituri (Georgia)

text: 80 metrin korkeudella merenpinnasta sijaitsevassa kaupungissa kesät ovat kostean subptrooppisen ilmaston seurauksena kuumia ja talvet leutoja. Ilman keskilämpötila on vuodessa 13,6 °C, tammikuussa 4,9 °C ja heinäkuussa 21,7 °C; kaikkien aikojen alin mitattu lämpötila –16 °C ja korkein 40 °C. Vuotuinen sadanta on 2330 mm.


title: Laituri (Georgia)

text:
Kaupungin nimen alkuperästä on kaksi versiota. Legendan mukaan nimi olisi annettu Venäjän hallitsijan luona vierailleiden, "Laitin" alueella asuneiden dukoborien mukaan.
Professori Juri Sikharulidzen teorian mukaan taas nimi liittyisi seudulla maata omistaneeseen Aznauri "Laitadze" -nimiseen henkilöön.


title: Laituri (Georgia)

text:
Kun ensimmäiset asukkaat muuttivat nykyisen Laiturin alueelle vuonna 1911, seutu oli kulkukelvotonta umpimetsää. Alueelle muuttaneet sadat dukoborit, jotka olivat saaneet lainaa maata ja taloja varten, perustivat kaksi yhteisöä: Uspenskojen ja Voznesenskojen. He ryhtyivät viljelemään maissia, riisiä, perunaa ja muita kasveja. Ensimmäisen maailmansodan puhjettua vuonna 1914 Venäjän hallitus päätti evakuoida kylät ja siirtää niiden asukkaat Krimille. Dukoborit lähtivät Potin satamasta kohti Krimiä, mutta jo Novorossiskissa vihollinen upotti heitä kuljettaneen aluksen. Alue oli ottomaanivaltakunnan miehittämänä huhtikuusta kesäkuuhun 1918.
1940-luvulla alueen väkiluku ylitti 1000 henkilön rajan. Vuonna 1953 Laiturille myönnettiin kaupunkimaisen taajaman oikeudet.
Vuonna 1997 Laiturin huomattavan suuri valtiollinen teeviljelmä myytiin yksityiseen omistukseen. Vuonna 2007 alettiin paikkakunnalle rakentaa vankilaa, mutta hanke on varojen puutteessa yhä kesken. Vuodesta 2012 on alueella viljelty laajamittaisesti mustikoita; puolukkaa tuotetaan ulkomaankauppaan.


title: Laituri (Georgia)

text:
Laiturin kirkko on paikallisen kulttuuriperinnön monumentti. Se on arkkitehtuuriltaan myöhäiskeskiaikaiseksi poikkeuksellinen. Samantyyppistä rakennetta ei muualla Georgiassa esiinny kuin myöhäiseltä pakanuuden ajalta ja varhaiskristillisyyden ajalta peräisin olevissa temppeleissä.
Halkaisijaltaan viisimetrinen kirkko on muodoltaan pyöreä; sisäänkäynti on lännestä. Idän puolella on kolme kaarevaa peiliä, pohjoisessa ja etelässä yksi kummassakin. Ovet ja ikkunat on koristettu basalttikivellä.
Peruna myöhäiskeskiajalta kirkossa on säilynyt maalaus, jonka ympärille on kirjoitettu otteita Apostolien tekojen kirjasta.


title: Laituri (täsmennyssivu)

text: Laituri tarkoittaa seuraavia asioita:


title: Intiaaniasiamies

text: Intiaaniasiamies (myös intiaaniagentti, engl. "indian agent") oli Yhdysvaltain tai Kanadan hallituksen edustaja reservaatissa. Intiaaniasiamiehillä oli merkittävä asema Yhdysvaltojen ja Kanadan intiaaniasiainhallinnossa 1800-luvun loppupuolella ja vielä 1930-luvun alussa intiaaniasiamiehet hallitsivat reservaatteja lähes yksinoikeudella USA:ssa. Tilanne kuitenkin muuttui vuoden 1934 USA:ssa voimaan tulleen "Indian Reorganization Act"in myötä. Säädöksessä intiaaniasiamiesten valtaa kavennettiin ja reservaattia hallinnoiva neuvosto valittiin vaaleilla intiaanien joukosta. Asiamiesjärjestelmä poistui käytöstä lopullisesti 1960-luvulle tultaessa.


title: Kyllön terveysasema

text: Kyllön terveysasema on Jyväskylän Mäki-Matin kaupunginosassa toimiva kaupungin terveysasema.


title: Keskustan terveysasema (Jyväskylä)

text: Keskustan terveysasema on Jyväskylän Harjun kaupunginosassa toimiva kaupungin terveysasema. Terveyskeskusrakennus valmistui vuonna 1984.


title: Henna Sarriola

text: Henna Sarriola (s. 1991) on suomalainen laulunkirjoittaja ja sanoitusten tekijä.


title: Henna Sarriola

text: Lyhyessä ajassa Henna on noussut Suomen pop-kirjoittajien kärkisarjaan mm. Lucaksen, Robinin ja Mikael Gabrielin kultaa ja platinaa myyneillä singleillä. Henna on kirjoittanut sanoituksia ja melodioita mm. Johanna Kurkelan "Ingrid-"levylle, Jannan viimeisimmillä julkaisuille sekä Antti Tuiskun albumille.


title: Malminkartanon terveysasema

text: Malminkartanon terveysasema on Helsingin Kaarelan kaupunginosan Malminkartanon osa-alueella, noin 250 metriä Malminkartanon rautatieasemalta kaakkoon sijaitseva kaupungin terveysasema.


title: Malminkartanon terveysasema

text: Vuonna 1990 valmistuneen kaksikerroksisen terveysasemarakennuksen on suunnitellut Arkkitehtitoimisto Into Pyykkö Ky.


title: Haagan terveysasema

text: Haagan terveysasema on Helsingin Haagan kaupunginosan Pohjois-Haagan osa-alueella toimiva kaupungin terveysasema.


title: Haagan terveysasema

text: Vuonna 1987 valmistuneen kaksikerroksisen terveysasemarakennuksen on suunnitellut Arkkitehtitoimisto Into Pyykkö Ky.


title: Kuka näkee sut

text: Kuka näkee sut on Juha Tapion 11. studioalbumi, joka julkaistiin 13. huhtikuuta 2018. Albumi katkaisi artistin kahden ja puolen vuoden levytystauon.


title: Kuka näkee sut

text: Albumilta julkaistiin etukäteen singlet "Sydän jota rakastan" ja "Kuka näkee sut". "Sydän jota rakastan" -single nousi välittömästi radioiden suosikiksi, ja keräsi julkaisuviikolla historialliset 200 soittokertaa. Albumin nimisingle "Kuka näkee sut" julkaistiin 23. maaliskuuta.


title: Kuka näkee sut

text: Levy noudattaa Juha Tapion tyylille uskollisesti tiettyä ajasta vastavirtaan soutamista: taustalla on yhä elävä bändi ja lauluissa kuuluu ihmisten välinen svengi.


title: Kuka näkee sut

text: Levyn on tuottanut Eppu Kosonen yhdessä Jukka Immosen kanssa.


title: Ella Kitunen

text: Ella Augusta Vilhelmina Kitunen, o.s. Europaeus (3. elokuuta 1890 Utajärvi – 8. lokakuuta 1988 Helsinki) oli suomalainen opettaja ja ravitsemustieteilijä.


title: Ella Kitunen

text: Kitusen vanhemmat olivat lääninagronomi Anders Theodor Europaeus ja Kristina Sofia Riikonen ja puoliso vuodesta 1917 professori Eemeli Kitunen. Ella Kitunen tuli ylioppilaaksi 1913 ja valmistui filosofian kandidaatiksi 1916, filosofian maisterin arvon hän sai 1916. Kitunen teki 1930- ja 1940-luvuilla useita opintomatkoja Pohjoismaihin ja Keski-Eurooppaan. Valtion siementarkastuskeskuksen assistenttina hän toimi 1918–1922 ja eri oppilaitoksissa luonnontieteiden ja ruokatalouden opettajana 1928–1938. Kitunen oli Helsingin yliopiston maatalouspoliittisen laitoksen ylimääräinen assistentti 1939–1947. Hänellä oli useita ruoka- ja kotitalouteen liittyvä luottamustehtäviä, hän oli muun muassa Työtehoseuran ja kansanhuoltoministeriön elintarviketoimikunnan johtokunnan jäsen 1943–1948.


title: Ella Kitunen

text: Kitunen vaikutti merkittävästi ravintokemian tuomiseen kotitalousopintoihin, mitä varten hän myös suunnitteli koelaboratorion ja -keittiön. Hän oli mukana työryhmässä, jonka 1940 tekemän ehdotuksen pohjalta Helsingin yliopistoon perustettiin 1940-luvulla kodin taloustieteen ja ravintokemian oppituolit. Yliopiston maatalous-metsätieteellisen tiedekunnan ensimmäinen naispuolinen kunniatohtori hänestä tuli 1958. Kitunen sekä julkaisi alaltaan oppikirjoja että laati useita muita julkaisuja.


title: Charles Anthon

text: Charles Anthon (19. marraskuuta 1797 New York, Yhdysvallat – 29. heinäkuuta 1867 New York, Yhdysvallat) oli yhdysvaltalainen antiikintutkija.


title: Charles Anthon

text: Charles Anthonin isä George Christian Anthon oli saksalais-amerikkalainen lääkäri, joka palveli Britannian armeijassa Amerikan vallankumouksen aikana Detroitin antautumiseen saakka 1788. George Anthon sai lääkintäkenraalin arvon, jäi eläkkeelle, avioitui ranskalaisen upseerin tyttären kanssa ja asettui asumaan New Yorkiin. Charles syntyi siellä, valmistui Columbian yliopiston collegesta 1815, opiskeli lakitiedettä ja valmistui asianajajaksi 1819. Hän ei kuitenkaan toiminut asianajana. Sen sijaan hän sai seuraavana vuonna nimityksen kreikan ja latinan apulaisprofessoriksi vanhaan collegeensa. Vuonna 1830 hän sai nimityksen professoriksi ja hänestä tuli Columbia Grammar & Preparatory Schoolin opettaja. Vuonna 1835 hänestä tuli professori Morsen seuraaja. Hän jäi virasta eläkkeelle 1864 ja kuoli New Yorkissa.


title: Charles Anthon

text: Anthon julkaisi runsaasti kirjoja oppilaitosten käyttöön, ja niistä tuli hyvin suosittuja, vaikka opettajat eivät katsoneet niiden käyttöä hyvällä, sillä niissä oli alaviitteissä runsaasti selityksiä ja käännöksiä. Hän kirjoitti teoksen "A Manual of Greek Literature from the Earliest Authentic Periods to the Close of Byzantine Era", jossa hän luetteli aikakauden kreikkalaiset kirjailijat ja esitti yhteenvedon heidän elämästään ja teoksista ja luettelon siihen aikaan julkaistuista laitoksista. Katsaus on yhä edelleen käyttökelpoinen, joskin vanhentunut. Hänen aikeensa toteuttaa samanlainen teos latinankielisestä kirjallisuudesta ei toteutunut.


title: Charles Anthon

text: Anthonin työtä jatkoi hänen seuraajansa Henry Drisler.


title: Charles Anthon

text: Anthon tunnetaan yhteydestään Myöhempien aikojen pyhien eli mormonien liikkeeseen. Hän oli tekemisissä Martin Harrisin kanssa Joseph Smithin Mormonin kirjan käännöskatkelman asiassa. Katkelmasta on myöhemmin käytetty nimitystä "Anthonin transkriptio". Harrisin mukaan Anthon kirjoitti Harrisille autentikoimiskirjeen, jossa hän vakuutti, että katkelmassa on aitoja egyptiläisiä kirjoitusmerkkejä. Anthonin väitettiin myös vahvistaneen, että merkkien käännös on oikein. Kun Anthon sai tietää, että merkit oli ilmoittanut Joseph Smithille enkeli, hän repi aitouskirjeen ja sanoi, ettei enkeleitä ole olemassa ja pyysi Harrisia tuomaan alkuperäiset levyt hänelle käännettäväksi. Martin Harris kääntyi myöhemmin tohtori Samuel L. Mitchillin puoleen ja sai autentikoimiskirjeen häneltä. Anthon kuitenkin kiisti Harrisin version heidän tapaamisestaan ja sanoi eräälle E. D. Howelle 17. helmikuuta 1834 kirjoittamassaan kirjeessä, että väite autentikoinnista on väärä, että Anthon oli tunnistanut kirjoituksen huijaukseksi ja että Anthon oli sanonut Harrisisille, että kirjoitukset kuuluivat suunnitelmaan, jolla oli tarkoitus huijata maanviljelijältä [Martin Harrisilta] rahat..."


title: Charles Anthon

text: Anthon oli Edgar Allan Poen ystävä ja kävi tämän kanssa kirjeenvaihtoa. Poe pyrki hyödyntämään tuttavuutta saadakseen maanlaajuista mainetta kirjoittajana ja saadakseen julki 1845 novellikokoelmansa Harper and Brothersin kautta. Se ei tuolloin onnistunut Poeen kohdistuneiden plagiaattisyytteiden vuoksi. Myöhemmin Poesta toki tuli Yhdysvaltojen kirjallisuuden merkittävä nimi.


title: Charles Anthon

text: Anthonin veli John Anthon oli merkittävä juristi ja toinen veli Henry Anthon (1795-1861) huomattava pappi.


title: Havana (Camila Cabellon kappale)

text: Havana on amerikankuubalaisen laulajan Camila Cabellon kappale, jolla vierailee yhdysvaltalaisräppäri Young Thug. Kappale julkaistiin myynninedistämissinglenä samaan aikaan kappaleen "OMG" kanssa hänen Camila-debyyttistudioalbumiltaan. Cabello vahvisti 30. elokuuta 2017 että kappale tulee olemaan albumin toinen single, joka lopulta julkaistiin ensimmäiseksi Yhdysvaltain radiokanaville 8. syyskuuta 2017. Remix-versio, jolla vierailee puertoricolainen räppäri Daddy Yankee, ladattiin Cabellon YouTube-kanavalle 11. marraskuuta 2017. Remixin ensimmäinen jae on laulettu Espanjaksi samalla kun Daddy Yankee paikkaa Young Thugin jaetta.


title: Havana (Camila Cabellon kappale)

text: Kappaleen kasvavan suosion johdosta "Havanasta" tuli myöhemmin Cabellon debyyttialbumin johdantosingle, paikaten kappaleen "Crying in the Club". Kappaleesta tuli kansainvälinen menestys sen saavutettua listan ensimmäisen sijan Australiassa, Brasiliassa, Irlannissa, Iso-Britanniassa, Israelissa, Kanadassa, Meksikossa, Ranskassa, Skotlannissa, Unkarissa ja Yhdysvalloissa. Kappale pääsi myös kymmenen parhaan joukkoon lukuisissa valtioissa kuten Alankomaissa, Belgiassa, Italiassa, Itävallassa, Kolumbiassa, Ruotsissa, Saksassa, Suomessa, Sveitsissä, Tanskassa ja Uudessa-Seelannissa.


title: Havana (Camila Cabellon kappale)

text: Kappaleen musiikkivideon ohjasi Dave Meyers ja se julkaistiin 24. lokakuuta 2017. Videolla nähdään Cabello esittämässä itseään Karla nimisenä henkilönä, telenovelan näyttelijänä sekä elokuvan päähenkilönä. Videolla myös esiintyy cameo-roolissa Lele Pons, LeJuan James, Noah Centineo, Marco Delvecchio ja Mikey Pesante. Video sai neljä ehdokkuutta Vuoden 2018 MTV Video Music Awardsissa, muun muassa kategoriassa "Vuoden video". Videosta julkaistiin myös vertikaalinen versio, jossa näkyy artisti sekä muutamia tanssijoita New York Cityn metrossa vain käsiltään esiintyvän pianistin kera. Cabello on esittänyt "Havanan" lukuisissa live-esityksissä, mukaan lukien Vuoden 2017 MTV Europe Music Awardsissa, Vuoden 2018 iHeartRadio Music Awardsissa sekä Vuoden 2018 Billboard Music Awardsissa.


title: Jaderulla

text: Jaderulla on kauneudenhoitoon käytettävä väline, joka koostuu yleensä jadejalokivestä ja varresta, johon kivi on kiinnitetty. Yhdessä kivi ja varsi muodostavat rullausvälineen, jossa jadekivi pyörii painautuen ihoa vasten, kun rullaa vedetään kasvoja pitkin.


title: Jaderulla

text: Rullassa käytettävä jade on erittäin tiivis ja sitkeä korukivi, joka voi koostua kahdesta eri mineraalista: amfiboliryhmään kuuluvasta nefriitistä tai pyrokseeniryhmään kuuluvasta jadeiitista. Myös Suomesta on löydetty jadea.


title: Jaderulla

text: Jaderullauksella on pitkä historia kauneudenhoidossa. Se on erityisen suosittua Aasiassa, ja välinettä on käytetty kiinalaisessa ihonhoidossa jo vuosisatojen ajan.


title: Jaderulla

text: Kiinassa jadea on käytetty jo neoliittisella kaudella. Ulkonäöltään jade voi olla läpinäkyvää tai läpinäkymätöntä. Sille on tyypillistä vihreä väri, mutta tavataan myös väriä tummanvihreästä valkoiseen tai laventelin ja punertavan eri sävyjä. Hiottu tai muotoiltu jade ei murru helposti, vaan on käytössä kestävä.


title: Jaderulla

text: Jadekiveen väitetään jalokivenä kuuluvan henkisiä parantavia vaikutuksia, mutta nämä väitteet ovat uskomuslääkinnän piirissä eli vaikutuksille ei ole länsimaisen lääketieteen vahvistusta. Kiinalaisten uskomusten mukaan jaden hyvät ominaisuudet siirtyvät kiveä kädessään pitävään henkilöön. Jaden nimi on peräisin espanjankielisestä sanonnasta "piedra de ijada" eli sivun tai kyljen kivi. Sillä viitataan uskomukseen,jonka mukaan jade parantaa fyysisellä tasolla munuaisvaivoja ja lonkkaongelmia. Jade on myös härän, neitsyen, vaa'an ja kalojen horoskooppikivi.


title: Jaderulla

text: Jaderullaa ovat käyttäneet kauneudenhoidossa muinaiset hallitsijat ja korkeaan yhteiskuntaluokkaan kuuluvat henkilöt Kiinassa jo 1600-luvulla, mutta etenkin viime vuosina sen suosio on räjähtänyt myös USA:ssa ja Euroopassa. Yleensä rullassa on suurempi kivi otsaa, leukaa ja poskia varten sekä pienempi silmien alle ja suun ympärillä käytettäväksi. Jaderullan on tarkoitus stimuloida verenkiertoa ja imusuonistoa.


title: Never Be the Same

text: Never Be the Same on amerikankuubalaislaulaja Camila Cabellon kappale hänen Camila-debyyttistudioalbumiltaan. Kappaleen ovat sanoittaneet Cabello, Noonie Bao ja Sasha Yatchenko. Kappaleen tuottivat Frank Dukes sekä Leo Rami Dawodin ja Jacob Ludwig Olofssonin luoma tuotantotiimi nimeltään Jarami. Kappale julkaistiin digitaalisena albumin ennakkotilauksissa 7. joulukuuta 2017 sekä Yhdysvaltain radiokanavilla albumin toisena singlenä 9. tammikuuta 2018. Cabello esitti hänen ensimmäisen televisioidun live-esityksensä kappaleesta televisio-ohjelmassa The Tonight Show Starring Jimmy Fallon tammikuussa 2018. Kappale on päässyt listan kymmenen parhaan joukkoon Australiassa, Irlannissa, Isossa-Britanniassa, Uudessa-Seelannissa ja Yhdysvalloissa. Kappaleen toinen versio, jolla vierailee countrymusiikin artisti Kane Brown, julkaistiin 27. huhtikuuta 2018.


title: New Rules

text: New Rules on brittiläisartisti Dua Lipan kappale hänen omaa nimeä kantavalta studioalbumiltaan. Kappaleen on sanoittanut suurilta osin sekä tuottanut Ian Kirkpatrick, jonka lisäksi sanoitukseen ovat osallistuneet myös Caroline Ailin ja Emily Warren. Kappale julkaistiin Britannian CHR-kanavilla albumin kuudentena singlenä 15. heinäkuuta 2017. Yhdysvalloissa kappale julkaistiin puolestaan samassa formaatissa 22. elokuuta 2017.


title: New Rules

text: "New Rules" on tropical housen, elektronisen tanssimusiikin sekä electropopin genrejä omaava kappale, johon on lisätty myös rumpujen ja torven soittoa. Sanoiltaan kappale kertoo laulajan laatimasta listasta sääntöjä joita noudattamalla voi päästä yli entisestä poikaystävästä. Kappale sai pääosin positiivisia vastaanottoja musiikkikriitikoilta, monien kutsuessa sitä avioeron ja naisvaltaisuuden hymniksi. Kappale saavutti listan ensimmäisen sijan Alankomaissa, Belgiassa (Flanderi), Irlannissa, Iso-Britanniassa, Israelissa ja Romaniassa. Kymmenen parhaan joukkoon kappale pääsi puolestaan Australiassa, Italiassa, Kanadassa, Norjassa, Ruotsissa, Saksassa, Suomessa, Uudessa-Seelannissa sekä muutamissa muissa valtioissa. Kappaleesta tuli artistin kolmas listalle päässyt sekä ensimmäinen kymmenen parhaan joukkoon sijoittunut single Billboard Hot 100-listalla päästyään listasijalle kuusi.


title: New Rules

text: Kappaleelle on tehty myös Henry Scholfieldin ohjaama musiikkivideo, joka julkaistiin Lipan YouTube-kanavalla 7. heinäkuuta 2017. Videolla nähdään artisti hotellihuoneessa hänen kaveriensa kanssa, jotka yrittävät estää häntä saamasta tämän entistä poikaystävää takaisin itselleen. Videon visuaalit kiinnittivät monien musiikkikriitikkojen huomion, jotka kommentoivat sen naisvaltaisuuden teemaa. Video oli ehdolla Vuoden 2018 MTV Video Music Awardsissa kategorioissa "Vuoden musiikkikappale" ja "Paras koreografia. Kappaleen kaupallisen menestyksen on arveltu johtuvan musiikkivideon suosiosta. Lipa on esittänyt "New Rulesin" lukuisten palkintogaalojen seremonioissa kuten BBC Radio 1’s Teen Awardsissa ja Vuoden 2018 Brit Awardsissa sekä sisällyttänyt sen osaksi hänen "The Self-Titled Tour"-kiertueen ohjelmalistaa.


title: Scars to Your Beautiful

text: Scars to Your Beautiful on kanadalaisen laulaja-lauluntekijä Alessia Caran kappale hänen Know-It-All-debyyttistudioalbumiltaan. Kappale julkaistiin CHR:ssä albumin kolmantena singlenä 26. heinäkuuta 2016. Kappale pääsi parhaimmillaan Billboard Hot 100-listan sijalle kahdeksan, josta tuli täten Alessia Caran toinen kymmenen parhaan joukkoon päässyt single kyseisellä listalla. Kappaleen ovat sanoittaneet Cara, Warren "Oak" Felder, Coleridge Tillman ja Andrew "Pop" Wansel. Kappaleen tuotannosta vastasivat puolestaan Felder, Tillman ja Wansel.


title: Yellow Sun

text: Yellow Sun (suom. "Keltainen Aurinko") on Britannian kehittämä megatonni-luokan lämpöydinpommi. Ase pudotettiin pommikoneesta, jollaisia olivat muun muassa V-pommittajat. Näitä olivat Avro Vulcan, Handley Page Victor sekä Vickers Valiant. Asetyyppiä kehiteltiin 1950-luvun loppupuolella. Britannia testasi ydinasekehittelynsä tuotoksia Australiassa Maralingan koealueella. Britannia testasi omia ydinaseitaan Tyynenmeren lisäksi Maldenilla ja Joulusaarella, joka on nykyinen Kiritimati. Operaatio Grapple suoritettiin 1957-1958. Sen onnistuneina pidetyt niin sanotusti raskaamman sarjan ydinkokeet vaihtelivat vaikutukseltaan 300 kT - 3 MT. Yellow Sun tuli käyttöön 1958, ja sen korvasi WE-177-ydinpommi jo 1960-luvun lopulta alkaen.


title: Yellow Sun

text: Ydinasetyyppiä "Yellow Sun Mark 1" ("Orange Herald" eli "Oranssi Sanansaattaja", jossain myös "Green Grass", "Vihreä Ruoho") valmistettiin vain muutamia kappaleita. Niin kutsuttua "Red Snow" -kakkostyyppiä eli "Yellow Sun Mark 2" (suom. "Punainen Lumi") valmistui arviolta 150 kappaletta. "Green Granite" ja "Green Bamboo" (suom. "Vihreä Graniitti" ja "Vihreä Bambu") ja mahdollisesti myös "Violet Club" olivat kokeiluasteella, mutteivat tulleet aktiiviin käyttöön lainkaan. Violet Clubin esiintymisestä brittien atomiasearsenaalissa ei löydy merkintöjä.


title: Yellow Sun

text: Toisin kuten Ranska, ei Britannia enää jatkanut omaa strategisen eikä taktisen luokan ydinaseiden kehittelyään WE-177:n jälkeen. Sen sijasta Britannia hankki SLBM-tyypin ydinohjuksensa Yhdysvalloista omaa ydinpelotettaan varten. Nämä olivat aluksi Resolution-luokan veneiden Polaris-tyyppiä (W28), sittemmin Trident D5.


title: Grayson Perry

text: Grayson Perry (s. 1960 Chelmsford) on brittiläinen kuvataiteilija. Hän on tunnettu sarkastisen huumorin sävyttämistä teoksistaan, jotka kommentoivat brittiläisen yhteiskunnan historiaa, politiikkaa, luokkaeroja, tapakulttuuria ja perinteisiä sukupuolirooleja. Materiaaleinaan hän käyttää etenkin tekstiilejä ja keramiikkaa, joista hän työstää teoksiaan perinteisin käsityömenetelmin. Hänet tunnetaan myös transvestiittihahmostaan Clairesta, jona hän usein esiintyy naiseksi pukeutuneena.


title: Grayson Perry

text: Perryn töitä on näytteillä Helsingin Kiasmassa huhtikuusta syyskuun alkuun 2018.


title: Ta13oo

text: Ta13oo (tyyliteltynä TA13OO) on yhdysvaltalaisen hip hop-artisti ja tuottaja Denzel Curryn kolmas studioalbumi, jonka julkaisi Loma Vista Records 27. heinäkuuta 2018. Albumilta on julkaistu kolme singleä: "Sumo", "Percs" ja "Clout Cobain".


title: Ta13oo

text: Albumia edelsi vuonna 2017 julkaistu EP "13", jonka on tarkoitus olla eräänlainen alkusoitto albumille. Albumi on jaettu kolmeen eri osaan, jotka ilmestyivät päivinä 25. kesäkuuta - 27. kesäkuuta. Curry käsittelee albumillaan synkkiä aiheita, kuten seksuaalista hyväksikäyttöä.


title: Ta13oo

text:
Act 1: "Light"
Act 2: "Grey"
Act 3: "Dark"


title: Puhtaaksimuuraus

text: Puhtaaksimuuraus tarkoittaa seinän tai muun rakenteen muurausta poltetuista tiilistä, kalkkihiekkatiilistä tai harkoista siten, että se jää ulkopinnaltaan käsittelemättömäksi, rappaamattomaksi.


title: Puhtaaksimuuraus

text: Suomessa kivirakennusten julkisivujen tavallisin pintamateriaali oli 1800-luvulla sileä rappaus tai toisinaan roiskerappaus. Puhtaaksimuuratun punatiilin käyttö yleistyi kuitenkin 1800-luvun loppupuoliskolla muissakin kuin teollisuusrakennuksissa, ja puhtaaksimuuraus säilyi myös 1900-luvulla tiilirakennusten julkisivujen yleisenä käsittelytapana. 1900-luvun puolivälissä ajan hengen mukaista oli lisätä julkisivuihin puhtaaksimuuratun tiilen ja rappauspinnan vaihtelua. Pian sen jälkeen betonielementtitekniikka, levyrakenteet ja puhtaaksimuurattu tiili kuitenkin syrjäyttivät uudisrakentamisessa rappauksen lähes kokonaan 1960- ja 1970-luvuilla.


title: Puhtaaksimuuraus

text: Puhtaaksimuuratuissa tiiliseinissä voidaan käyttää erilaisia limityskuvioita. Tiilen limitys- ja saumausvaihtoehdoilla rakennuksen julkisivulle voidaan luoda yksilöllinen ilme. Yhdessä laastin kanssa limitys sitoo yksittäiset tiilet yhtenäiseksi rakenteeksi. Juoksulimityksessä tiiliä muurataan tiilirakenteeseen yksinomaan pitkä sivu seinäpinnan suuntaisesti. Yleisimmät juoksulimitystavat ovat 1/2-kiven porrastus tai 1/3-kiven porrastus. Vanhemmissa, massiivisissa tiiliseinissä on käytetty yleensä ristilimitystä tai munkkilimitystä, joissa osa tiilistä asetetaan tiilimuuriin poikittain seinäpintaan nähden sidetiiliksi. Puhtaaksimuurattua tiiltä käytetään toisinaan myös sisäpinnoissa arkkitehtonisena tehokeinona. Tiilet pyritään yleensä latomaan puhtaaksimuurattuun seinään siten, että pinnaltaan paremmat sivut tulevat aina samalle puolelle.


title: Puhtaaksimuuraus

text: Puhtaaksimuurattu tiilijulkisivu on yleensä kestävä ja helppohoitoinen eikä vaadi paljon huoltoa. Tiiliseinä voidaan kuitenkin haluttaessa käsitellä myöhemmin vaikkapa kuulto- tai ohutrappauksella.


title: A1 Alankomaiden Grand Prix 2006

text: A1 Alankomaiden Grand Prix 2006 oli A1 Grand Prix -kauden 2006–2007 ensimmäinen osakilpailu, joka ajettiin 1. lokakuuta Circuit Park Zandvoortin moottoriradalla Alankomaissa.


title: A1 Tšekin Grand Prix 2006

text: A1 Tšekin Grand Prix 2006 oli A1 Grand Prix -kauden 2006–2007 toinen osakilpailu, joka ajettiin 8. lokakuuta Brnon moottoriradalla Tšekissä.


title: A1 Malesian Grand Prix 2006

text: A1 Malesian Grand Prix 2006 oli A1 Grand Prix -kauden 2006–2007 neljäs osakilpailu, joka ajettiin 26. marraskuuta Sepangin moottoriradalla Malesiassa.


title: Les Lucs-sur-Boulogne

text: Les Lucs-sur-Boulogne on kunta Vendéen departementissa Pays de la Loiren hallintoalueella läntisessä Ranskassa.


title: Les Lucs-sur-Boulogne

text:
Les Lucs-sur-Boulognessa tapahtui Vendéen kapinoihin liittyvä verilöyly vuonna 1794. Uhrien muistoksi on pystytetty Vendéen muistomerkki ("Mémorial de la Vendée"). Se on samalla myös muistomerkki kaikille totalitarismin uhreille. Avajaisissa muistomerkin vihki Aleksandr Solženitsyn syyskuussa 1993. Muistomerkiltä kulkee Muistojen polku ("Chemin de la Mémoire") kappelille ("Chapelle du Petit-Luc"), johon on kirjoitettu kaikkien 564 uhrin nimet.
Muistomerkin lähellä on Vendéen historiallinen museo ("Historial de la Vendée"). Museo avattiin vuonna 2006, ja se on arkkitehtuuriltaan hyvin ympäröivään luontoon sulautuva. Museossa on noin 20 000 esinettä, joista noin 3 000 on esillä. Ne kertovat Vendéen historian sen synnystä nykyhetkeen.


title: Kannelmäen terveysasema

text: Kannelmäen terveysasema on Helsingin Kaarelan kaupunginosan Kannelmäen osa-alueella, noin 150 metriä Kannelmäen rautatieasemalta itään sijaitseva kaupungin terveysasema.


title: Jarkko Moilanen

text: Jarkko Moilanen (s. 10. joulukuuta 1974 Lahti) on API-talouden asiantuntija, tietokirjailija, usean avoimen yhteisön kuten esimerkiksi API:Suomi ja APIOps perustaja, IT-alan vaikuttaja ja intohimoinen tutkija.


title: Jarkko Moilanen

text: Moilanen kirjoitti ylioppilaaksi 1993 Vääksyn lukiosta. Moilanen opiskeli 1994-1996 Maanpuolustuskorkeakoulun perustustutkinto-osastolla valmistumatta kuitenkaan upseeriksi. Moilanen aloitti 1997 valtio-opin opinnot Tampereen yliopistossa. Moilasen ura tohtoriksi asti on ollut työelämän ja opiskelun sovittamista yhteen. Muun muassa väitöskirjaan liittyvän tutkimuksen Moilanen suoritti työn ohessa. 1998-2004 Moilanen työskenteli Tampereen yliopiston Hypermedialaboratoriossa opettajana ja tutkijana. Vuosina 2004-2006 Moilanen työskenteli teollisuudelle automatisoituja XML -teknologiaan perustuvia dokumentaatiojärjestelmiä kehittävässä yrityksessä. Vuonna 2010 Moilanen johti hajautettua 3D -tulostamista kehittävän startup -yrityksen kehitystyötä Tampereella. Moilanen valmistui 2011 yhteiskuntatieteen maisteriksi ja pro gradu käsitteli hakkerikulttuuria. Moilanen haki samantien jatko-opintoihin Tampereen yliopistoon informaatiotieteiden tiedekuntaan. Vuosina 2011-2013 Moilanen toimi MeeGo -yhteisön yhteisömanagerina.


title: Jarkko Moilanen

text: Vuonna 2013 joulukuussa Moilanen siirtyi opetus- ja kulttuuriministeriöön ministeri Krista Kiurun projektin projektipäälliköksi. Vuonna 2015 Moilanen nimitettiin yleissivistävän koulutuksen ja varhaiskasvatuksen osaston kehittämispäälliköksi vastuualueenaan toimialan ICT -järjestelmien strateginen kehittäminen ja johtaminen. Moilanen väitteli kesällä 2017 Tampereen yliopistosta informaatiotieteiden tiedekunnasta tohtoriksi matalakustanteisiin 3D tulostimiin ja vertaistuontantoon (P2P) perustuvan ekosysteemin synnystä ja rakenteesta. Vuoden 2017 Moilanen työskenteli API -talouden startup yrityksessä liiketoimintajohtajana ja palasi tammikuussa 2018 virkaan opetus- ja kulttuuriministeriöön. Joulukuussa 2018 Moilanen siirtyi vastaamaan Platform of Trust -alustan kehittäjäkokemuksesta. Moilanen on aina ollut kiinnostunut avoimen lähdekoodin toiminnasta ja hakkerikulttuurista. Kiinnostus ei ole ollut vain akateemista, vaan Jarkko on aktiivisesti osallistunut yhteisöjen perustamiseen ja luomiseen. Jarkko on ollut aktiivinen Ubuntu yhteisön jäsen vuodesta 2008. Lisäksi Jarkko on perustanut Tampereen Hacklab -yhteisön 2009 . Sittemmin Jarkko perusti myös MeeGo Suomi -yhteisön joulukuussa 2010 toimien yhteisön yhteisömanagerina muutaman vuoden. Vuonna 2012 Moilanen perusti Lean Startup Tampere -yhteisön ja oli aktiivinen yhteisön kehittäjä vuoteen 2014. Vuonna 2014 Jarkko perusti Suomen ensimmäisen ohjelmistorajapintoihin keskittyvän API:Suomi -yhteisön. Vuonna 2015 Jarkko perusti APIOps -yhteisön, joka keskittyy ohjelmistorajapintojen tuottamisen automatisointiin. Moilanen myös lanseerasi saman vuonna termin APIOps ensimmäisenä maailmassa. Vuonna 2017 Moilanen perusti API Economy Hacklab -yhteisön, joka keskittyy API- talouden ilmiöiden tutkimiseen ja alan tutkijayhteisön kasvattamiseen sekä akateemisten julkaisujen tuottamiseen API -taloudesta. Vuonna 2018 Moilanen aloitti aktiivisen APItalisti brändin rakentamisen ja keskittyi API -talouden ilmiöiden tutkimiseen ja viestintään esiintyen useissa tapahtumissa asiantuntijana.


title: Jarkko Moilanen

text: Jarkko väitteli tohtoriksi aiheesta "3D printing focused Peer Production : Revolution in design, development and manufacturing" ja aiheeseen liittyvä väitöskirja on yksi harvoista 3D -tulostamisen ekosysteemiä kuvaavista teoksista. Väitöskirja koostuu artikkeleista, joista kaikki ovat yhdessä toisten tutkijoiden kanssa kirjoitettuja. Jarkon työtapa kirjailijana on yhteistyö toisten kanssa sen sijaan, että kirjoittaisi kaiken itse.


title: Jarkko Moilanen

text: Lokakuussa 2017 Jarkko sai idean API -talous kirjan kirjoittamisesta ja ideoi sille nimen "API -talous 101". Nimi kuvastaa kirjan tarkoitusta, joka on tarjota API-talouden perustietopaketti liiketoiminnasta vastaaville ihmisille sen sijaan, että käsiteltäiin asiaa tekniikan näkökulmasta. Jarkko kutsui kirjoitusprosessiin mukaan 3 muuta tuntemaansa alan asiantuntijaa. Kirja julkaistiin ideoidulla nimellä elokuussa 2018 Alma Talentin toimesta.


title: Jarkko Moilanen

text: Syksyllä 2018 Jarkko aloitti uuden kirjan työstämisen englanniksi aiheesta "Build for Developers - Application Developers as Customers in API Economy". Myös tähän teokseen Jarkko kutsui muita alan asiantuntijoita mukaan, mutta tällä kertaa neuvonantajien rooliin. Mukaan kutsutut edustavat pääasiassa sovelluskehittäjiä eli tyypillisiä API -talouden asiakkaita ja rajapintojen kuluttajia.


title: Tom Källström

text: Tom Källström (s. 23. tammikuuta 1954 Kokkola) on entinen suomalainen jalkapalloilija ja jalkapallovalmentaja. Källströmistä tuli vuonna 1976 ensimmäinen Suomen kansalainen, joka pelasi Ruotsin jalkapallon pääsarjassa - silloin vielä Allsvenskanin nimellä.


title: Tom Källström

text: Nuoruudessa Källström pelasi niin jalkapalloa kuin jääkiekkoa, mutta valitsi 16-vuotiaan lajikseen jalkapallon. Keskikentällä ja puolustuksessa pelannut Källström aloitti uransa aikuisten sarjassa jo 16-vuotiaana kasvattajaseuransa GBK:n Jalkapallon II divisioonan joukkueessa kaudella 1970. Hän teki ensimmäisellä aikuisten kaudellaan myös yhden maalin. Seuraavalla kaudella hän kuului jo GBK:n runkomiehistoon ja teki 15 maalia seuratoverin Christian Nymanin voittaessa 16 maalilla lohkon maalikuninkuuden. Kaudella 1972 GBK nousi perustettuun I divisioonaan, ja Källström edusti useissa Suomen alle 18-vuotiaiden maaotteluissa, joita kertyi kaikkiaan kahdeksan. Seuraavat kaksi kautta Källström edusti vielä I divisoonan kärkipäässä pelannutta GBK:ta, mutta siirtyi kaudeksi 1975 KPV:n riveihin, jossa hän oli voittamassa SM-pronssia. Hän pelasi KPV:n riveissä kaikki kauden 22 ottelua ja teki niissä seitsemän maalia.


title: Tom Källström

text: Vaikka Källström pelasi vielä KPV:ssä, hän oli siirtänyt kirjansa jo Tukholmaan, jossa hän aloitti ensimmäisenä suomalaisena AIK:n riveissä Allsvenskanissa keväällä 1976. Syksyyn 1976 mennessä Källström vakiinnutti paikkansa AIK:n puolustuksessa, jossa hän pelasi kaudella 1976 kaikkiaan yhdeksän ottelua. Kaudesta 1977 tuli Källströmin Ruotsin uran pääkausi, jolloin hän pelasi kaikkiaan 19 ottelua, kun sarjassa pelattiin 26 ottelua. Tällä kaudella hän teki ainoan Allsvenskan-maalinsa kaukolaukauksella Landskrona BoIS:n verkkoon. Syksyllä 1977 akillesjännevamma alkoi häiritä pelaamista. Kaudesta 1978 tulikin vaikea. Hän pelasi vain seitsemässä ottelussa johtuen jalkavammasta.,


title: Tom Källström

text: Vajaan kahden Helenelund-kauden jälkeen Källström siirtyi Suomeen ja pelasi kaudella 1980 kasvattajaseurassaan GBK:ssa. GBK:n putoaminen I divisioonasta ja muutto pääkaupunkiseudulle toi uudeksi seuraksi samanaikaisesti Kakkoseen pudonneen GrIFK:n, joka nousi kaudeksi 1982 I divisionaan, jossa Källström pelasi seuraavat neljä kautta kaikkiaan 90 ottelua tehden 10 maalia.


title: Tom Källström

text: Vuonna 1985 päättyneen pelaajauran jälkeen hän valmensi naisten ja tyttöjen HPS-joukkuetta.


title: Tom Källström

text: Ruotsiin muuttaessaan Källström opiskeli Tukholman yliopistossa vuosina 1975-78 ja suoritti ekonomin tutkinnon. Ruotsissa ollessaan hän työsjkenteli paikallisessa mainostoimistossa ja Suomeen palattuaan Finnairin palveluksessa. Vuodesta 2001 hän vastasi Finnairin sähköisestä liiketoiminnasta.


title: Tom Källström

text: Tom Källströmin isä Nils oli aikanaan pelannut GBK:n ja Åbo IFK:n riveissä Suomen korkeimmalla sarjatasolla.


title: Chevrolet TrailBlazer

text: Chevrolet TrailBlazer on neliovinen katumaasturi, jota yhdysvaltalainen General Motors on valmistanut vuodesta 1999 lähtien (lukuun ottamatta 2010:tä ja 2011:ta). Nykyään TrailBlazeria myydään Kaakkois-Aasiassa ja Brasiliassa. Australiassa autoa myydään nimellä Holden TrailBlazer


title: Jemenin sosialistinen puolue

text: Jemenin sosialistinen puolue (arabiaksi: الحزب الاشتراكي اليمني, al-Hizb al-Ishtiraki al-Jamani) on Jemenissä toimiva puolue.


title: Jemenin sosialistinen puolue

text: Abdul Fattah Ismail toimi Britanniaa vastustavan "Adenin protektoraatin kansallisen vapautusryhmän" johtajana. Hän perusti Jemenin sosialistisen puolueen vuonna 1978. Puolueen perustamiskokous pidettiin 11.–13. lokakuuta 1978 Adenissa. Avajaispuheessa Ismail määritteli puolueen Karl Marxin opin ja Vladimir Leninin opin etujoukoksi. Sittemmin hän toimi Jemenin kansantasavallan eli Etelä-Jemenin presidenttinä.


title: Jemenin sosialistinen puolue

text: Puolueohjelmassa 1978 puolue määritellään Jemenin työväenluokan etujoukoksi, jolla olisi läheinen suhde Neuvostoliiton johtoon. Puolue lähensi Jemenin kansantasavallan välejä sosialististen puolueiden hallitsemiin maihin, etenkin Saksan demokraattiseen tasavaltaan eli Itä-Saksaan.


title: Jemenin sosialistinen puolue

text: Puolueen pääsihteerinä vuosina 1986–1994 toimi Ali Salim al-Baid.Vuonna 1990 Jemenin kansantasavalta ja Jemenin arabitasavalta yhdistyivät. Kansantasavallan alueella asui viidennes väestöstä ja arabitasavallan alueella neljä viidennestä väestöstä. Sen jälkeen sosialistisen puolueen ja Ali Abdullah Salehin johtama Yleinen kansankokous -puolueen välit huonontuivat vuodesta 1991 lähtien, kun sosialistisen puolueen kansanedustajia salamurhattiin.


title: Jemenin sosialistinen puolue

text: Ensimmäisissä yhdistymisen jälkeisissä parlamenttivaaleissa 27. huhtikuuta 1993 sosialistinen puolue sai vajaa 20 % äänistä ja 56 paikkaa 301:stä. Se tuli kolmanneksi Yleisen kansanpuolueen ja Uudistuksen yhteisön eli Islahin jälkeen ja muodosti niiden kanssa hallituksen. Elokuussa 1993 Yleinen kansankokous ehdotti perustuslakiin lisäyksiä, muun muassa että presidenttineuvosto lakkautetaan ja korvataan vaaleilla valittavalla presidentillä. Sosialistisen puolueen pääsihteeri Ali Salim al-Baid toimi presidenttineuvoston varapuheenjohtajana. Ehdotuksen jälkeen hän pakeni pääkaupungista. Sisällissota alkoi vajaan vuoden kuluttua.


title: Jemenin sosialistinen puolue

text: Huhtikuussa 2000 viranomaiset sulkivat sosialistisen puolueen toimiston Ja'arissa Abjan maakunnassa ja pidättivät 50–100 puolueen jäsentä tai tukijaa epäiltynä yrityksestä järjestää mielenosoitus, jossa muisteltaisiin kahta ihmistä, jotka poliisi tappoi huhtikuussa 1998 Mukallassa. Elokuussa poliisi pidätti 5 puolueen johdossa olevaa jäsentä Adenissa syytettyinä luvattomasta kokoontumisesta. Elo-syyskuussa pidetyssä 4. puoluekokouksessa edustajat päättivät antaa aseman takaisin 42:lle keskuskomitean maanpaossa olevalle johtajalle. Paenneista 4 oli tuomittu poissaolevina kuolemaan vuonna 1998. Viranomaisten mielestä puoluekokouksen teko todisti puolueen pyrkivän erottamaan alueita keskushallinnosta. Syyskuussa ulkoministeri Abd al-Qadir Ba Jammal ehdotti ,että sosialistiselle puolueelle "olisi pitänyt antaa armonlaukaus". Al-Sharq al-Awsat -lehti raportoi 21. syyskuuta 2000, että hallitus oli perustanut erityiskomitean suunnittelemaan sosialistisen puolueen hajottamista. Yleistä kansankokouksen edustaja kiisti väitteen toistuvasti ja kutsui sitä uskomattomaksi. Sosialistinen puolue kertoi, että hallitus oli jäädyttänyt 14 miljoonaa – 18 miljoonaa Yhdysvaltain dollaria sen rahoja.


title: Jemenin sosialistinen puolue

text: 28. joulukuuta 2002 joku ampui pistoolilla rintaan sosialistisen puolueen varapuheenjohtaja Jarallah Omaria Al Islah -puolueen kokouksessa. Omar kuoli matkalla sairaalaan. Omar juuri ennen ampumista pitänyt väkivallan vastaisen puheen. Ampujaksi nimettiin Ali Jarallah. Hän kannatti salafismia ja oli sisäministerin mukaan Islahin jäsen. Jarallah oli opiskellut Al Imanin yliopistossa, jonka hallitus lakkautti vuotta aiemmin "äärimmäisyyden" pesänä. Yliopistoa oli johtanut Islahiin kuuluva Abul Majid al-Zindani. Sisäministerin mukaan Jarallah oli pidätetty aiemmin "väkivallan lietsomisesta valtiota vastaan", mutta vapautettu Islahin johdon puututtua asiaan. Islah tuomitsi surman ja vaati surmaajalle rangaistusta.


title: Jemenin sosialistinen puolue

text: Vuoden 2011 alussa sosialistinen puolue tuki hallituksen vastaisia mielenosoituksia vaatien kansanvaltaa ja vastustaen Salehin vallan jatkumista. Presidentti Ali Abdullah Saleh ilmoitti, ettei asettuisi uudelleen ehdolle vuonna 2013. Sosialistinen puolue ei kuitenkaan uskonut häntä, eikä ollut tyytyväinen. Puolueen pääsihteeri Jasin Said Numanin mukaan Jemenissä oli keskusteltava myös köyhyydestä, "terrorismista" ja talouden epäonnistumisesta.


title: Jemenin sosialistinen puolue

text: Samaan aikaan puolueen entinen pääsihteeri al-Baid oli yhä maanpaossa. Hän toimi Etelä-Jemenin itsenäisyyttä ajavan Etelän liikkeen yhtenä johtajana. Hän ja edeltävänä kuuna vankilasta vapautettu Hassan Baoum kutsuivat ihmisiä 25. tammikuuta 2011 järjestettävään "Raivon päivään" vastustamaan Sana'an hallitusta.


title: Jemenin sosialistinen puolue

text: Vuonna 2011 sosialistinen puolue oli liittoutunut zaidilais-islamilaisten huthien kanssa. Sosialistinen puolue kuului liittoumaan nimeltä "Yhdessä tapaavat puolueet", johon kuului hallitukseen kuulumattomia puolueita: sosialistinen puolue, Islah, Nasseristien ihmisten unionistipuolue, Baath-puolue, Ihmisten joukkojen liitto ja Al-Haq -puolue.


title: Chevrolet Blazer (2018)

text: Chevrolet Blazer on viisiovinen crossover, jota yhdysvaltalainen General Motors valmistaa Ramos Arizpessa, Meksikossa. Auto esiteltiin vuonna 2018 ja sen ensimmäinen mallivuosi tulee olemaan 2019.


title: Hakunilan terveysasema

text: Hakunilan terveysasema on Vantaan Hakunilan kaupunginosassa, Hakunilan ostoskeskuksen toisessa kerroksessa toimiva kaupungin terveysasema.


title: Myyrmäen terveysasema

text: Myyrmäen terveysasema on Vantaan Myyrmäen kaupunginosassa, Myyrmäen sosiaali- ja terveysaseman rakennuksessa toimiva kaupungin terveysasema.


title: Myyrmäen terveysasema

text: Myyrmäen terveysasema toimi aiemmin Iskostie 5:ssä kauppakeskus Myyrmannin vieressä, mutta muutti pois heikkokuntoisesta ja homeen vaivaamasta rakennuksesta vuonna 2006. Tämä rakennus purettiin vuonna 2013 (paikka on sittemmin tunnettu "Myyrmäen monttuna"). Vantaan kaupunki keskitti Myyrmäen alueen sosiaali- ja terveyspalvelut nykyosoitteeseensa, jossa toimi aiemmin NCC:n Suomen pääkonttori.


title: Myyrmäen terveysasema

text: Myyrmäen terveysasema on saanut tunnustusta nuorten erikoistuvien lääkärien koulutuspaikkana.


title: Mandiraja

text: Mandiraja on kaupunki Indonesiassa. Mandiraja sijaitsee Banjarnegaran hallintoalueella, Keski-Jaavan provinssissa. Kaupungissa oli vuoden 2010 väestönlaskennan perusteella 63 677 asukasta. Kaupunki on perustettu 27.9.1796. Asukkaista melkein 99 prosenttia on muslimeita. Kristittyjä ja hinduja on alle prosentti väestöstä. Kaupunki on jaettu kuuteentoista kyläryhmään.


title: Transformers: Titans Return

text: Transformers: Titans Return on TV-sarja, jossa seikkailee *Optimus Prime ja muita Transformers-hahmoja.


title: Oottakos kuullu...

text:
Oottakos kuullu... on Tapio Heinosen albumi vuodelta 1972. Albumi sisältää suomalaisia kansanlauluja Heikki Laurilan ja Erkki Ertaman uusina sovituksina.Muusikot
Muut


title: Side (Turkki)

text:
Side () oli muinaisten kreikkalaisten kaupunki Antalyan maakunnassa Turkissa. Se sijaitsee Pamfylian rannikolla lähellä Manavgatin kaupunkia, 78 km:n päässä Antalyan kaupungista. Nykyisin kaupungin rauniot ovat suosittu turistikohde.
Side asutettiin ensimmäisen kerran luultavammin 7. vuosisadalla eaa. Aleksanteri Suuri valloitti Siden taisteluitta vuonna 333 eaa. Siden asukasluku väheni 300-luvulta 600-luvulle ja kaupunki hylättiin 900-luvulla. Se kuitenkin asutettiin hetkeksi uudelleen 1100-luvulla, mutta hylättiin taas lyhyen ajan kuluttua.


title: Koivukylän terveysasema

text: Koivukylän sosiaali- ja terveysasema on Vantaan Koivukylän suuralueen Havukosken kaupunginosassa, välittömästi Koivukylänväylän (eli yhdystien ) pohjoispuolella sijaitseva rakennus, jossa toimii kaupungin sosiaali- ja terveysasema.


title: Binghamton

text: Binghamton on kaupunki Broomen piirikunnassa, New Yorkin osavaltiossa, Yhdysvalloissa. Sen väkiluku oli vuoden väestönlaskennassa 47 376. Binghamton sijaitsee osavaltion Southern Tier -alueella. Se on Broomen piirikunnan hallintokeskus.


title: Emporia (Kansas)

text: Emporia on kaupunki Kansasin osavaltiossa, Yhdysvalloissa. Sen väkiluku oli vuoden väestönlaskennassa 24 916. Emporia on Lyonin piirkunnan hallintokeskus. Kaupungissa sijaitsee julkinen Emporia State University -yliopisto.


title: Korson terveysasema

text: Korson terveysasema on Vantaan Korson suuralueen Metsolan kaupunginosassa toimiva kaupungin terveysasema. Terveysasema sijaitsee Korson rautatieaseman eteläpuolella, kävelymatkaa asemalta on noin 250 metriä.


title: Strömstadin rauhan rajakivet

text: Strömstadin rauhan rajakivet eli Kuninkaankivet ovat Utsjoella Tenojoen rannassa sijaitsevat kolme vanhaa rajamerkkiä.


title: Strömstadin rauhan rajakivet

text: Kivet ovat vuonna 1751 solmitun Tanska-Norjan ja Ruotsin välisen Strömstadin rajasopimuksen mukaisia rajakiviä joita on yksi Ylä-Tenolla ja kaksi Kivikosken ja Vetsikon rannalla lähellä Utsjoen kirkonkylää. Kiviin on hakattu Ruotsin kuninkaan Adolf Fredrikin kruunumonogrammi ja vuosiluku 1766.


title: Strömstadin rauhan rajakivet

text: Kivet muodostavat yhden Museoviraston määrittelemistä Suomen valtakunnallisesti merkittävistä rakennetuista kulttuuriympäristöistä.


title: Martinlaakson terveysasema

text: Martinlaakson sosiaali- ja terveysasema on Vantaan Martinlaakson kaupunginosassa, sijaitseva rakennus, jossa toimii kaupungin sosiaali- ja terveysasema. Samassa rakennuksessa on myös Martinlaakson kirjasto. Rakennus sijaitsee noin 150 metriä Martinlaakson rautatieaseman lounaispuolella.


title: Martinlaakson terveysasema

text: Martinlaakson terveysasema palkittiin vuonna 2014 Vantaan parhaana työyhteisönä. Terveysasemalla on noin 35 työntekijää, jotka palvelevat noin 30 000 vantaalaista.


title: Kistan metroasema

text: Kistan metroasema on yksi Tukholman metron sinisen linjan asemista ja ainoa maanpäällinen asema sinisellä linjalla. Se on avattu vuonna 1977, kun sinisen linjan Akallan haaraa jatkettiin Hallonbergenistä Akallaan. Se sijaitsee Hallonbergenin ja Husbyn asemien välissä.


title: Boogie Down Productions

text: Boogie Down Productions oli yhdysvaltalainen hip hop-yhtye, jonka muodostivat alunperin KRS-One, D-Nice, ja DJ Scott La Rock. Yhtyettä pidetään merkittävänä rap-musiikin saralla. Boogie Down Productions loi pohjaa poliittiselle rap-musiikille sekä gangsta rap ja hardcore hip hop -tyylisuunnille.


title: Boogie Down Productions

text: Scott La Rock murhattiin viisi kuukautta yhtyeen debyyttialbumin "Criminal Minded" julkaisun jälkeen vuonna 1987.


title: Tsafirlukasti

text: Tsafirlukasti on indoli- ja karbamaattijohdannaisiin kuuluva orgaaninen yhdiste. Yhdistettä käytetään lääketieteessä astman hoitoon.


title: Tsafirlukasti

text: Tsafirlukasti sitoutuu kysteinyylileukotrieenireseptoreihin ja estää niiden toiminnan. Tällöin leukotrieenien hengityslihaksistoa supistavan vaikutuksen ilmeneminen estyy ja hengittäminen vaikeutuu. Tsafirlukastia voidaan käyttää lievien astmamuotojen hoitoon yksinkin, mutta se on kortikosteroideja tehottomampi. Yleensä sitä käytetäänkin yhdessä niiden kanssa.


title: Tsafirlukasti

text: Tsafirlukasti on hyvin siedetty lääkeaine ja aiheuttaa vain suhteellisen harvoin haittavaikutuksia. Tyypillisimpiä haittavaikutuksia ovat pääkipu, hengitysteiden infektiot ja flunssankaltaiset oireet. Harvinaisia haittavaikutuksia ovat huonovointisuus, ripuli ja vatsakivut.


title: Tsafirlukasti

text: Tsafirlukastin valmistuksen ensimmäisessä vaiheessa 3-metoksi-4-metyylibentsoehappo reagoi metanoliliuoksessa tionyylikloridin läsnä ollessa muodostaen metyyliesterin. Suraavassa vaiheessa aromaattisen renkaan metyyliryhmä bromataan  1,3-dibromi-5,5-dimetyylihydantoiinin ja atsobisisobutyronitriilin avulla. Muodostuva välituote reagoi kupari(I)oksidin katalysoimana N-metyyli-5-nitroindolin kanssa. Nitroryhmä pelkistetään aminoryhmäksi vedyttämällä Raney-nikkelin toimiessa katalyyttinä. Muodostuva välituote reagoi syklopentyyliklooriformiaatin kanssa muodostaen karbamaatin. Seuraavaksi esteriryhmä hydrolysoidaan litiumhydroksidin avulla ja viimeisessä vaiheessa tapahtuu reaktio o-tolueenisulfonamidin kanssa.


title: Natalja Gemperle

text: Natalja Gemperle (o.s. Vinogradova, s. 1990) on venäläinen suunnistaja. Hän on voittanut maailmanmestaruuden viestissä vuonna 2016 ja keskimatkalla vuonna 2018. Hän voitti Euroopan-mestaruuden sprinttiviestissä vuonna 2016. Hän voitti Venlojen viestin vuonna 2017 ruotsalaisen Alfta-Ösa OK -joukkueen jäsenenä.


title: Anni Heikkilä

text: Anni Heikkilä (s. 17. marraskuuta 1999 Hämeenlinna) on suomalainen pesäpalloilija, joka edustaa Superpesiksessä pelaavaa Hyvinkään Tahkoa. Heikkilä on opiskelija.


title: Anni Heikkilä

text: Heikkilä on lukkari, mutta hän pelaa myös siepparina ja pesävahtina. Sisällä hän pelaa etenijänä ja vaihtajana.


title: Anni Heikkilä

text: Lapsena myös jalkapalloa ja uimahyppyjä harrastanut Heikkilä aloitti pesäpallon 10-vuotiaana. Hänen kasvattajaseuransa on Hämeenlinnan Paukku, jonka riveissä hän teki debyyttinsä aikuisten sarjoissa Suomensarjassa kaudella 2013. Hän jatkoi sarjassa seuraavana vuonna, ja kausi päättyi sarjavoittoon ja nousuun Ykköspesikseen.


title: Anni Heikkilä

text: Hämeenlinnan Paukku pääsi heti vuonna 2015 Vihdin Palloa vastaan karsintoihin Superpesis-paikasta. Siispä Heikkilä teki Superpesis-debyyttinsä 22.8.2015 15 vuoden, 9 kuukauden ja 5 päivän ikäisenä. Paukku ei kuitenkaan noussut Superpesikseen vaan jatkoi Ykköspesiksessä, jossa seura sijoittui vuonna 2016 kuudenneksi. Heikkilä puolestaan sijoittui samana vuonna runkosarjan kärkilyöntitilastossa yhdeksänneksi lyötyään 18 ottelussa 91 kärkilyöntiä.


title: Anni Heikkilä

text: Pelattuaan Ykköspesistä kaksi kautta Heikkilä siirtyi vuodeksi 2017 Superpesikseen Manse PP:n joukkueeseen, jossa hän oli pelannut jo edellisellä kaudella viisi ottelua. Siirrosta huolimatta Heikkilä pelasi vielä kaudella 2017 myös Paukun joukkueessa Ykköspesistä. Manse PP voitti kauden päätteeksi SM-kultaa. Heikkilä pelasi joukkueessa kaikissa pudotuspeliotteluissa ja kuudessa runkosarjaottelussa.


title: Anni Heikkilä

text: Kaudeksi 2018 Heikkilä siirtyi Superpesikseen nousseeseen Hyvinkään Tahkoon, josta hän haki suurempaa roolia ulkopeliin. Hän eteni Tahkon joukkueessa alkulohkosta halli-SM-lopputurnaukseen, jossa Tahko jäi kuitenkin neljänneksi. Heikkilä valittiin samana vuonna myös B-tyttöjen Itä–Länsi-otteluun. Hän pelasi ottelun voittaneessa Lännen joukkueessa lukkarina, toi yhden juoksun ja löi neljä kärkilyöntiä.


title: Anni Heikkilä

text: Heikkilä on pelannut Tyttöjen Superpesistä kausina 2014–2018. Kauteen 2017 asti Heikkilä pelasi sarjaa Hämeenlinnan Paukun joukkueessa, mutta Tahkoon siirryttyään hän pelasi kaudella 2018 Janakkalan Janan riveissä.


title: Anni Heikkilä

text: Heikkilän tavoitteena on oman pelin kehittäminen: oman tason pitäminen tasaisen korkealla ja pelirohkeuden löytäminen ulkopeliin. Lisäksi hän on nimennyt tavoitteekseen Itä–Länsi-otteluun pääsemisen.


title: Suomen Aktiivisin Työpaikka

text: Suomen Aktiivisin Työpaikka -kartoitus on työkalu työpaikan liikuntaohjelman suunnitteluun ja arviointiin. Kartoitusta suositellaan yli 30 henkilöä työllistäville organisaatioille. Kartoitukseen sisältyy sähköinen kysely, jossa käydään läpi hyvin toteutetun liikuntaohjelman yhdeksän osa-aluetta.


title: Suomen Aktiivisin Työpaikka

text: Osallistumalla Suomen Aktiivisin Työpaikka -kilpailuun työpaikka saa kattavan palauteraportin kartoituksesta. Kartoituksesta selviävät liikuntaohjelman vahvuudet ja kehityskohteet sekä konkreettiset toimenpide-ehdotukset perustuen henkilöstöliikunnan yhdeksään hyvään käytäntöön. Tämän jälkeen järjestetään palautetilaisuus, jossa asiantuntija auttaa raportin tulkinnassa ja opastaa kehittämistoimenpiteiden suunnittelussa. Palautteiden antajina sekä apuna toimenpiteiden suunnittelussa toimivat Olympiakomitean ja liikunnan aluejärjestöjen asiantuntijat.


title: Suomen Aktiivisin Työpaikka

text: Mikäli yritys saa yli 50 % kartoituksen pisteistä, myönnetään sille Suomen Aktiivisin Työpaikka sertifikaatti tunnustukseksi hyvin toteutetusta liikuntaohjelmasta ja näin myös mahdollisuus osallistua Suomen Aktiivisin Työpaikka -kilpailuun. Suomen Aktiivisin Työpaikka -kartoitus on hyvä työpaikan liikuntaohjelman arviointityökalu, jota suositellaan tehtävän joka toinen vuosi. Sertifikaatti on voimassa kaksi vuotta kerrallaan. Suomen Aktiivisin Työpaikka voittaja tunnustuksen saajan valitsee Olympiakomitean muodostama henkilöstöliikunnan asiantuntijaraati. Vuosittaisen kilpailun voittaja palkitaan Urheilugaalassa.


title: Suomen Aktiivisin Työpaikka

text: Vuoden 2017 Suomen Aktiivisin Työpaikka -kilpailun voittajaksi valittiin Teknologian tutkimuskeskus VTT Oy. He ovat onnistuneet erinomaisesti yrityksen liikunnan suunnittelussa, seurannassa ja arvioinnissa. Huomioitavaa oli ollut myös se, että tarpeiden kartoituksessa tehtiin tiivistä yhteistyötä työterveyshuollon kanssa. VTT:llä on laaja 36 liikuntakerhon tarjonta työntekijöilleen ja mielenkiintoisia kampanjoita, tempauksia sekä erilaisia mobiilisovelluksia, joita on hyödynnetty työntekijöiden liikunnan edistämiseen. Voittajan liikuntatarjonta on monipuolista ja sitä on räätälöity eri ryhmien tarpeisiin, kuten paljon matkustavalle henkilöstölle. VTT:n liikuntaohjelmien luomisessa työntekijöitä osallistetaan mukaan suunnitteluun ja heidän palautettaan kuunnellaan. Myös työterveyshuolto on mukana suunnittelussa ja toteutuksessa. Lisäksi liikuntasuunnitelma on mukana yrityksen strategioissa.


title: Domenico Dall’Oglio

text: Domenico Dall’Oglio (noin 1700 Padova, Italia – 1764 Narva, Viro) oli italialainen viulisti ja säveltäjä. Hän oli lähes 30 vuotta Venäjällä keisarinna Anna Ivanovnan aikana.


title: Domenico Dall’Oglio

text: Domenico Dall’Oglio oli luultavasti Giuseppe Tartinin oppilas, joko vuoden 1721 jälkeen, jolloin Tartini nimitettiin "Maestro di Cappellaksi" Padovan Basilica di Sant’Antonioon tai ehkä vuoden 1726 jälkeen, jolloin Tartini perusti viulukoulun.


title: Domenico Dall’Oglio

text: Dall’Oglio nimitettiin 1732 viulistiksi Basilica di Sant’Antonioon, mutta 1735 hän lähti Padovasta Venäjälle veljensä sellisti Giuseppe Dall’Oglion kanssa. Veljekset asuivat Pietarissa ja olivat keisarillisen hovin palveluksessa lähes 29 vuotta. Dall’Oglion kollegana Pietarissa oli Luigi Madonis.


title: Domenico Dall’Oglio

text: Hovin arkistoissa on useita mainintoja Domenicon toiminnasta viuluvirtuoosina ja säveltäjänä ja myös hänen osallisuudestaan hovin vehkeilyihin. Hän rakenteli mielellään soittimia, viuluja ja luuttuja. Hän kuoli Narvassa Virossa paluumatkalla Italiaan.


title: Domenico Dall’Oglio

text: Dall’Oglion kuolema tapahtui hämärissä olosuhteissa, ja on epäilty että hän olisi vakoillut Venäjällä Italian hyväksi.


title: Domenico Dall’Oglio

text: Dall’Oglion teoksista useimmat ovat soitinsävellyksiä, mutta Pietarin hovissa "maestro di cappella" Francesco Arajan ollessa poissa Dall’Oglio kutsuttiin useita kertoja säveltämään teatterimusiikkia. Hän oli 1700-luvun italialaisen virtuoosityylin mestari, ja hän käytti usein kaksoisotetta ja juoksutuksia yläasemissa. Rakenteellisesti hänen viulusonaattinsa noudattavat muotoa allegro-adagio-allegro, tavanomaisen rakenteen allegro-grave/largo-allegro sijasta. Merkillepantavaa että ne ovat hänen sävellystensä hitaita osuuksia, joissa on Tartinin koulukunnalle tyypillisiä taidokkaita liioitteluja.


title: Domenico Dall’Oglio

text: Dall’Oglio hyödynsi venäläisestä kansanmusiikista ja soittimista saamiaan vaikutteita.


title: Domenico Dall’Oglio

text: Dall’Oglion musiikkia tunnetaan hyvin vähän. Ensimmäisen levytyksen hänen viidestä viulusonaatistaan teki Maria Krestinskaja vuonna 2017. Krestinskaja esitti sonaatteja vuonna 2018 BRQ Vantaa -festivaalilla.


title: Isia Basset

text: Isia Basset (s. 1993 on ranskalainen suunnistaja. Hän saavutti Latvian MM-kilpailuissa 2018 pronssia keskimatkalla.


title: Maarit Sinervo

text: Maarit Sinervo (18. kesäkuuta 1945 Helsinki – 1. elokuuta 2004 Helsinki) oli suomalainen toimittaja, suomentaja ja rauhanaktivisti.


title: Maarit Sinervo

text: Maarit Sinervon vanhemmat olivat kirjailija, runoilija Aira Sinervo ja runoilija Veikko Kolula. Sinervon puoliso oli toimittaja Peter Lodenius ja tytär Rauhanliiton toiminnanjohtaja Laura Lodenius (s. 1969).


title: Maarit Sinervo

text: Sinervo pääsi ylioppilaaksi 1965 Alppilan yhteislyseosta ja toimi aluksi Teiniliiton kurssi- ja tiedotussihteerinä. Hän oli yksi Ylioppilaslehden ”valtausnumeron” päätoimittajista joulukuussa 1968 ja oli mukana perustamassa Sadankomiteaa Suomeen.


title: Luigi Madonis

text: Luigi Madonis, myös: Madonius (noin 1700 Venetsia – noin 1770) oli italialainen säveltäjä joka toimi Pietarissa konserttimestarina joko vuodesta 1731 tai 1735 ja jäi eläkkeelle tammikuussa 1767 nauttimaan 500 ruplan vuotuista eläkettä. Aloittaessaan työnsä Pietarissa hän sai 1 050 ruplan vuosipalkkion, joka oli tuohon aikaan huomattava summa. Elisabet Petrovnan aikana hänen vaimonsa Natalia Petrovna nautti Suolavirastolta 600 ruplan vuotuista palkkaa. Tunnettu huilisti Quantz kuulu Madonisin soittavan Venetsiassa 1725. Madonis lähti Venetsiasta Breslauhun oopperaseurueen kapellimestariksi. 1729 hän esiintyi Pariisissa Concert Spirituelissa. Venäjällä hän toimi viuluvirtuoosina ja sävelsi.


title: Philip Anschutz

text: Philip Frederick Anschutz (s. 28. joulukuuta 1939) on yhdysvaltalainen multimiljardööri, joka omistaa tai ainakin hallitsee useita eri toimialojen yrityksiä muun muassa energia-, rautatie-, kiinteistö-, urheilu- ja lehdistötoimialoilla. Hänet tunnetaan myös filantrooppina, jonka mukaan on nimetty lääketieteen ja kolutuksen yksiköitä, joille hän on lahjoittanut miljoonia. Poliittiselta kannaltaan Anschutzia pidetään kristillisenä konservatiivina.


title: Philip Anschutz

text: Vuonna 1961 Anschutz osti isältään Wyomingissa öljynporausyhtiön Circle A Drilling, jolla tienasi mittavat voitot. Voittorahat hän sijoitti edelleen rautateihin, kiinteistöihin ja osakkeisiin. Myöhemmin hän laajensi sijoituksiaan urheilu- ja viihdebisnekseen. Anschutz oli myös mukana perustamassa Yhdysvaltoihin ammattilaisjalkapalloliiga Major League Socceria sekä muutamia siinä pelaavia seuroja, kuten Los Angeles Galaxy, San Jose Earthquakes, Chicago Fire, Houston Dynamo sekä New York/New Jersey Metro Stars. MLS Cupin mestaruuspokaali on nimetty Anschutzin mukaan.


title: Philip Anschutz

text: Anschutz on osakkaana myös lukuisissa kiinteistöyhtiöissä kuten Staples Center, StubHub Center ja The O2 Arena. Hän on myös osaomistajana Los Angeles Kings -jääkiekkojoukkueessa ja Los Angeles Lakers -koripallojoukkueessa. Tuotantoyhtiö Walden Median kautta Anschutz on rahoittanut muun muassa elokuvaa "Narnian tarinat". AEG Liven kautta Anschutz omistaa myös Coachella-festivaalin.


title: Philip Anschutz

text: Vuonna 2017 Forbes rankkasi Anschutzsin Yhdysvaltain 38. rikkaimmaksi henkilöksi. Hänen omaisuutensa arvoksi arvioitiin 12,5 miljardia dollaria.


title: O’Fallon (Missouri)

text: O’Fallon on kaupunki St. Charlesin piirikunnassa, Missourin osavaltiossa, Yhdysvalloissa. Sen väkiluku oli vuoden väestönlaskennassa 79 329. O’Fallon kuuluu Saint Louisin suurkaupunkialueeseen.


title: Vesa Tuomi

text: Vesa Jarmo Tuomi (s. 24. lokakuuta 1946) on suomalainen muusikko, jonka pääinstrumentteja ovat harmonikka ja kosketinsoittimet. Hän valmistui musiikin teorian ja säveltapailun opettajaksi Sibelius-Akatemiasta ja työskenteli Tampereen konservatoriossa 39 vuotta. Vuonna 1989 Tuomi voitti Seinäjoen Tangomarkkinoiden sävellyskilpailun teoksellaan ”Rannalla”, joka on julkaistu Arja Korisevan tuplaplatinaa myyneellä esikoisalbumilla "Arja Koriseva". Kappale julkaistiin myös tangomarkkinoiden omalla platinalevyrajan ylittäneellä julkaisulla "Tangokuningatar ja kuningas", jolla sen esittää niin ikään Arja Koriseva. Sanoitus on Tuula Heikkilän tekemä.


title: Beverly (Massachusetts)

text: Beverly on kaupunki Essexin piirkunnassa, Massachusettsin osavaltiossa, Yhdysvalloissa. Sen väkiluku oli vuoden väestönlaskennassa 39 502. Vuonna 2016 sen arvioitiin olleen 41 365.


title: Fishers

text: Fishers on kaupunki Hamiltonin piirkunnassa, Indianan osavaltiossa, Yhdysvalloissa. Sen väkiluku oli vuoden väestönlaskennassa 76 794. Vuonna 2017 sen arvioitiin olleen 91 832. Fishers kuuluu Indianapoliksen suurkaupunkialueeseen.


title: Juho Kivistö

text: Juho Armas Kivistö (9. syyskuuta 1906 Helsinki – 10. huhtikuuta 1967 Helsinki) oli suomalainen ammattiyhdistysjohtaja ja Helsingin apulaiskaupunginjohtaja.


title: Juho Kivistö

text: Juho Kivistön vanhemmat olivat peltiseppä Juho Kivistö ja Amanda Helena Mäkinen ja puoliso vuodesta 1936 Edith Onerva Oksanen. Kivistö teki 1940-luvulla opintomatkoja Keski-Eurooppaan ja Neuvostoliittoon. Hän toimi Suomen kunnantyöntekijäin liiton sihteerinä 1939–1946, liiton puheenjohtaja hänestä tuli 1946. Tässä tehtävässä Kivistö oli vuoteen 1950. SAK:n työvaliokunnan jäsen hän oli 1939–1951. Helsingin kaupunginhallituksen jäsenenä kahteen otteeseen toiminut Kivistö tuli kaupungin kiinteistötoimen johtajaksi ensin virkaatekevänä, vuodesta 1951 hän oli vakinainen toimenhaltija Väinö Salovaaran jälkeen.


title: Cacheu-luokka

text: Cacheu-luokka oli Portugalin laivaston viiden 1900-luvun alussa valmistetun jokitykkiveneen muodostama alusluokka.


title: Lúrio-luokka

text: Lúrio-luokka oli Portugalin laivaston kahden 1900-luvun alussa valmistetun tykkiveneen muodostama alusluokka.


title: Beira-luokka

text: Beira-luokka oli Portugalin laivaston viiden 1910-luvulla valmistetun tykkiveneen muodostama alusluokka.


title: Les chrysanthèmes

text: Les chrysanthèmes () on vuonna 1914 valmistunut venäläinen mykkäelokuva. Pjotr Tšardyninin ohjaaman melodraaman pääosia esittävät Vera Karalli ja Ivan Mozžuhin.


title: Les chrysanthèmes

text: Lahjakas balettitanssija Vera Aleksejevna Nevolina rakastaa Vladimiria (suomalaisessa versiossa Igoria), jonka tunteet viilenevät pian. Velkaantunut Vladimir tarvitsee kipeästi rahaa, eikä Veran korujen myyminen auta pitkään. Vladimir löytää rikkaan leskirouvan ja ryhtyy puuhaamaan avioliittoa tämän kanssa. Rakastettunsa petoksesta masentunut Vera juo myrkkyä ja tanssii viimeisen krysanteemitanssinsa Vladimirin ja tämän morsiamen katseiden alla. Yleisö puhkeaa suosionosoituksiin, mutta Vera makaa jo kuolleena rakastamiensa kukkien keskellä. Muutaman päivän kuluttua katuva Vladimir tuo hänen haudalleen kukkakimpun.


title: Les chrysanthèmes

text: Aleksandr Hanžonkovin yhtiön tuottama "Les chrysanthèmes" mainitaan usein Bolšoi-teatterin ensitanssijattaren Vera Karallin ensimmäisenä elokuvaroolina. Päähenkilön yhteyttä kuuluisaan tanssijaan korostavat sama etu- ja isännimi sekä Karallin paljon puhuttu rakkausjuttu laulaja Leonid Sobinovin kanssa, joka päättyi miehen naitua rikkaan seurapiirinaisen.


title: Les chrysanthèmes

text: Aikalaiskriitikot kiittivät tunteisiin vetoavan elokuvan tarinaa, ohjausta ja näyttelijäsuorituksia. Karallista tuli pian yksi 1910-luvun venäläisen mykkäelokuvan suurimmista tähdistä. Viehättävä ja sulavaliikkeinen tanssija sopi erityisen hyvin ohjaaja Jevgeni Bauerin koristeelliseen tyyliin, mutta elokuvatutkija Romil Sobolevin mukaan hän ei ollut kovin syvällinen draamanäyttelijä. Keisarillisten balettiteatterien muita tähtiä kiellettiin pian esiintymästä elokuvissa, mutta Karallin kohdalla säännöstä tehtiin poikkeus, koska hän oli suuriruhtinas Dmitri Pavlovitšin rakastajatar.


title: Les chrysanthèmes

text: ”Kauniin ja pehmeäliikkeisen” Karallin ”runollista ja lennokasta” elokuvaa esitettiin Helsingin Esplanad-teatterissa helmikuussa 1915. Tamperelaisen "Kansan Lehden" mukaan ”mitä mielenkiintoisemmin esitetyn kuvan” näytteleminen oli ”harvinaisen hyvää” .


title: Jonas täyttää 25 vuonna 2000

text: Jonas täyttää 25 vuonna 2000 ("Jonas qui aura 25 ans en l’an 2000") on Alain Tannerin ohjaama sveitsiläis-ranskalainen draamakomediaelokuva vuodelta 1976. Sen on käsikirjoittanut yhdessä ohjaajan kanssa brittiläinen kirjailija ja kuvataiteilija John Berger, joka teki Tannerin kanssa käsikirjoitusyhteistyötä myös tämän aiemmissa elokuvissa "Salamanteri" (1971) ja "Hetki naisen elämässä" (1974).


title: Jonas täyttää 25 vuonna 2000

text: Elokuva on löyhäjuoninen tarina 1960-luvun loppupuolen nuorista, jotka aikustuttuaan pohtivat nuoruuden idealismia nykyisyyden realismin, oman työttömyytensä ja Sveitsin yhteiskunnan jäykän porvarillisuuden valossa. Heitä yhdistää maatila ja sen yhteinen ruokapöytä, jossa he keskustelevat. Maanviljelijä joutuu tekemään valintoja luomuviljelyn ja tehomaatalouden välillä, suosittu opettaja saa potkut opetettuaan historiaa väärin, ruokakaupan kassalla työskentelevä nuori nainen saa potkut annettuaan köyhille ja syrjäytyneille asiakkaille ostoksia ilmaiseksi. Elokuvan nimi tulee erään päähenkilöpariskunnan saamasta vauvasta, jonka tulevaisuutta he pohtivat kun tämä täyttää 25 vuotta vuonna 2000. Elokuvan kahdeksan päähenkilöä ovat itse olleet 25-vuotiaita Pariisin opiskelijamellakoiden aikaan 1968.


title: Jonas täyttää 25 vuonna 2000

text: "Jonas täyttää 25 vuonna 2000" sai Suomen elokuvateattereissa 8 155 katsojaa ensi-iltavuodestaan 1977 lähtien. Elokuva on esitetty Ylen tv-kanavilla marraskuussa 1985 ja marraskuussa 2000.


title: Jonas täyttää 25 vuonna 2000

text: Mikael Fränti kirjoitti elokuvan tv-esityksen alla 1985 Jonasin avautuvan älyllisenä elokuvana, jonka kerronnasta puuttuu kaikki kalseus ja yksioikoisuus. Hän piti elokuvaa Alain Tannerin päätyönä ja sanoi ohjaajan käyttävän pieniä havaintoja, jotka kuitenkin aina sidotaan laajempaan yhteiskunnalliseen yhteyteen.


title: Jonas täyttää 25 vuonna 2000

text: Alain Tanner palasi elokuvan nimihenkilöön myöhemmissä elokuvissaan "Valovuosien päässä" (1981) ja "Jonas et Lila, à demain" (1999). Molempien päähenkilönä on 25-vuotias Jonas.


title: Africanews

text: Africanews on monikielinen lehdistöpalvelu, jonka pääkonttori sijaitsee Pointe-Noiressa Kongon tasavallassa. Uutiskanava on ranskalaisen Euronewsin tytäryhtiö ja aloitti lähetykset television kautta 20. huhtikuuta 2016.


title: Ulrich von Hutten

text: Ulrich von Hutten (21. huhtikuuta 1488, Fuldan luostari – 29. elokuuta(?) 1523 lähellä Zürichiä) oli saksalainen ritari ja oppinut.


title: Ulrich von Hutten

text: Ulrich oli merkittävä satiirikko, joka hyökkäsi aikanasa ruhtinaita, katolista kirkkoa skolastikkoja ja obskurantteja vastaan. Hän oli "Epistolae virorum obscurorumin" eli "Hämäräin miesten kirjeitä" toisen osan pääasiallinen kirjoittaja. Hän oli myös saksalainen patriootti ja kehitti vision yhdistyneestä Saksasta ja kirjoitti vuodesta 1520 lähtien saksaksi. Hänestä tuli Martti Lutherin seuraaja.


title: Ulrich von Hutten

text: Ulrich oli Franz von Sickingenin kanssa toinen Ritarien kapinan johtajista Saksan ruhtinaita vastaan. Häviön jälkeen hän pakeni rahattomana Sveitsiin. Hänen entinen ystävänsä Erasmus kieltäytyi auttamasta häntä, mutta hän sai turvapaikan Ulrich Zwingliltä.


title: Ulrich von Hutten

text: Ulrich von Hutten kärsi Ranskan taudista, johon hän lopulta kuoli. Hän kirjoitti sairaudesta ja sen hoidosta kuvauksen "De Morbo Gallico", jonka Thomas Paynell käänsi myöhemmin englanniksi.


title: Veikko Kallio (arkkitehti)

text:
Armas Veikko Ensio Kallio (1893–1973) oli suomalainen rakennusinsinööri ja arkkitehti, joka suunnitteli rakennuksia Tampereen seudulle.
Hänen tunnetuimpia suunnittelutöitään ovat entinen Nykytaiteen museo Pyynikinrinteellä, Tampereen ensimmäinen ”pilvenpiirtäjä” Karhu-apteekin talo (Satakunnankatu 12), Suomen Trikoon tehdasrakennus ja Laukon kartanon päärakennus Vesilahdella. Lisäksi hän teki yhdessä kuvanveistäjä Evert Porilan kanssa muistomerkkejä, muun muassa Elokuvateatteri Imatran palossa kuolleiden hautamuistomerkin.


title: Jure Francetic

text: Jure Francetić (3. heinäkuuta 1912 Otočak – 27./28. joulukuuta 1942 Močile) oli kroatialainen , fasistisen ja äärikansallismielisen Ustaša-järjestön jäsen ja sotilas. Sotilasarvoltaan hän oli eversti.


title: Jure Francetic

text:
Nuoruudessaan Francetić opiskeli oikeustiedettä Zagrebin yliopistossa. Siellä hänestä tuli kansallismielinen ja vuonna 1931 hän liittyi Ustašan jäseneksi. Hänet pidätettiin vuonna 1933 ja hän sai syytteen vihamielisen propagandan levittämisestä. Francetićin onnistui kuitenkin paeta Jugoslaviasta Unkariin, missä Ustaša oli perustanut koulutusleirin Janka Pusztaan.
Kun Jugoslavian kuningas Aleksanteri oli murhattu Francetić pidätettiin, mutta hänet vapautettiin pian. Vuonna 1939 hän sai luvan palata takaisin kotimaahansa, minkä myös teki.


title: Jure Francetic

text: Itsenäinen Kroatian valtio perustettiin 10. huhtikuuta vuonna 1941. Francetić nimitettiin valtion johtajan, "poglavnik" Ante Pavelićin henkivartioston johtajaksi. Hän kaipasi kuitenkin toiminnallisempaa virkaa ja perusti syyskuussa vuonna 1941 taisteluosasto Francetićin, joka tunnettiin paremmin nimellä Musta legioona. Musta legioona taisteli lähinnä Titon partisaaneja mutta myös četnikkejä vastaan. Se niitti nopeasti mainetta armottomuudellaan ja raakuudellaan. Francetić alkoi nopeasti kohota arvoasteikossa ja kesäkuussa 1942 hänet ylennettiin everstiksi.


title: Jure Francetic

text: Elokuussa 1942 Francetić oli kaikkien Ustašan taisteluosastojen päällikkö. Joulukuussa vuonna 1942 hän osallistui taisteluun partisaaneja vastaan ja haavoittui päähän. Partisaanit ottivat hänet sotavangiksi ja hän kuoli vammoihinsa partisaanien tukikohdassa. Francetićin kuoleman johdosta Itsenäiseen Kroatian valtioon julistettiin maansuru ja hänet ylennettiin postuumisti kenraaliksi..


title: Awake Again

text: Awake Again on vuonna 2013 perustettu nelihenkinen vaihtoehtometalliyhtye Turusta.


title: Awake Again

text: Awake Againin perustivat solisti/basisti Matti Österman, kitaristi Kasper Hellström ja rumpali Markus Puranen vuonna 2013 Turussa luodakseen uuden musiikillisesti vapaamman yhtyeen. He halusivat myös pitää jäsenten määrän mahdollisimman alhaisena, ettei monien eri ihmisten aikataulut häiritsisi bändin toimintaa. Yhtye soitti triona muutamia kymmeniä keikkoja, lähinnä paikallisissa baareissa ja yökerhoissa sekä muutamia keikkoja muissa Etelä-Suomen kaupungeissa.


title: Awake Again

text: Yhtye valittiin mukaan Turku Rock Academy bändivalmennusohjelmaan keväällä 2015 ja samalla alkoi basistin etsintä. Ajatus erillisestä basistista oli kypsynyt jo pidempään bändissä, jolloin saataisiin vokaalit ja bassot paremmalle tasolle. Uusi basisti löytyi viereisestä treenikämpästä, kun bändin ystävä Ville Loukola liittyi yhtyeeseen hänen oman yhtyeen juuri jäädessä määrittelemättömälle tauolle.


title: Awake Again

text: Turku Rock Academyn kanssa bändi äänitti singlet “Turning Point” (2016) ja “Drop The Bomb” (2017) musiikkivideoiden kera. 2017 syksyllä yhtye työsti uutta singleä huipputuottaja Jacob Hansenin kanssa ja myöhemmin vuonna toista singleä tuottaja Joonas Parkkosen kanssa.


title: Awake Again

text: Awake Again voitti kansainvälisen Wacken Metal Battle -bändikilpailun Nummirockissa juhannuksena 2018. Voiton myötä yhtye pääsi esiintymään Wacken Open Air -festivaaleilla Saksassa kansainvälisissä finaaleissa. 3.8.2018 yhtye julkisti tehneensä kansainvälisen levytyssopimuksen Spinefarm Recordsin kanssa. Samalla julkaistiin uusi single Below.


title: Awake Again

text: Awake Againin musiikki on sekoitus klubisoundeja, raskaita riffejä ja tarttuvia melodioita. Yhtyeen vokalisti Matti Österman sanoo: "Meille on tärkeää, että kappalemateriaali on monipuolista. Pyrimme sovituksellisesti siihen, että livesetissä on myös rauhallisia hetkiä tasapainottamaan energisempää menoa."


title: A1 Alankomaiden Grand Prix 2007

text: A1 Alankomaiden Grand Prix 2007 oli A1 Grand Prix -kauden 2007–2008 ensimmäinen osakilpailu, joka ajettiin 30. syyskuuta Circuit Park Zandvoortin moottoriradalla Alankomaissa.


title: A1 Tšekin Grand Prix 2007

text: A1 Tšekin Grand Prix 2007 oli A1 Grand Prix -kauden 2007–2008 toinen osakilpailu, joka ajettiin 14. lokakuuta Brnon moottoriradalla Tšekissä.


title: Bolšoi Karaganka

text: Bolšoi Karaganka () tai vain Karaganka on Venäjällä Tšeljabinskin alueella Uraljokeen vasemmalta puolelta yhtyvä sivujoki, jonka valuma-alue sijaitsee Uralvuoriston eteläosan itäpuoleisella arolla.


title: Bolšoi Karaganka

text: Joen lähteet sijaitsevat Kizilin piirissä () ja se virtaa 111 kilometriä kunnes se yhtyy Novoeršovskijssa () Uraljokeen 1 959 kilometriä ennen sen Kaspianmerellä olevaa suistoa.


title: Bolšoi Karaganka

text: Joen pääuoma alkaa matalalta kukkulalta ja virtaa aluksi lounaaseen kääntyen länteen sivujoelle Mandesarka asti, missä uoma kääntyilee mutkitellen Kairahtan, Utjagankan ja Amambaikan sivujokien kohdilla. Viimeisen jälkeen joki sivuaa Izmailovskijin () kylää. Tämän jälkeen jokeen yhtyy pohjoisesta Iljaskan sivujoki, jonka kohdalla joki kääntyy eteläiseen suuntaan. Se yhtyy Uraljokeen heti Malyi Karagankan jälkeen.


title: Bolšoi Karaganka

text: Sivujoki virtaa arolla, joka jää Uralvuoriston eteläpään itäpuolelle. Siellä on ilmasto mannermainen ja ajoittain kuiva ja kuuma. Siksi joessa on vettä keväisin lumen sulattua ja vedenkorkeus joessa alenee syksyn mittaan, jolloin on kuivaa.


title: Bolšoi Karaganka

text: Bolšoi Karaganka ja sen sivujoet muodostavat yhdessä 3 470 neliökilometrin suuruisen valuma-alueen . Taulukossa on lueteltu suurimmat sivujoet (osa tiedoista puuttuvat):


title: Bolšoi Karaganka

text: Lähteet: 1 =


title: Bolšoi Karaganka

text: Arkaim on pronssikautinen linnoitettu asuinpaikka, joka sijaitsee pääuoman Bolšoi Karagankan ja sivujoen Utjagankan haarassa olevalla kumpareella. Asuinpaikka ajoitetaan 2000–1600 eaa. eli keskiselle pronssikaudelle.


title: A1 Malesian Grand Prix 2007

text: A1 Malesian Grand Prix 2007 oli A1 Grand Prix -kauden 2007–2008 kolmas osakilpailu, joka ajettiin 25. marraskuuta Sepangin moottoriradalla Malesiassa.


title: Kirkkoharjun koulu (Kangasala)

text: Kirkkoharjun koulu on Kangasalan Pikkolassa sijaitseva koulu. Koulussa toimii peruskoulun luokat 1–6. Oppilaita koulussa on noin 300. Koulun rehtori on Timo Santamäki. Koulurakennus sijaitsee Kangasalla ydinkeskustassa.


title: Kirkkoharjun koulu (Kangasala)

text: Vuoden 2016 keväällä koulun luokkatiloissa huomattiin kosteuden aiheuttama mikrobivaurio, joka on aiheuttanut oppilaille jatkuvaa päänsärkyä ja toistuvia flunssia.


title: Nemhain

text: Nemhain tai Nemain oli muinaisessa Irlannissa kelttiläinen sodan jumalatar. Hänen nimensä merkitsi kiihkoa tai raivoa, ja hänen tehtävänsä oli levittää pelkoa sotureiden keskuuteen. Connachtin ja Ulsterin välisessä sodassa Nemhain nostatti yhdessä Machan ja Morrigánin kanssa pakokauhua Connachtin sotajoukossa, niin että sata heidän sotilaistaan kaatui kuolleena maahan silkasta kauhusta.


title: Nesmy

text: Nesmy on kunta Vendéen departementissa Pays de la Loiren hallintoalueella läntisessä Ranskassa.


title: Nesmy

text: Kunnassa sijaitseva linna Château de Nesmy on yksityisomistuksessa, mutta sen puutarha on avoinna yleisölle kesäisin. Puutarhan suunnitteli André Leroy vuonna 1842. Veljekset Denis ja Eugène Bühler ovat luoneet puistoon viiden lammen verkoston.


title: Kevolan seisake

text: Kevolan seisake oli rautatieliikennepaikka Paimiossa.


title: Kevolan seisake

text: Kevolan seisake lakkautettiin vuonna 1954.


title: Palokan terveysasema

text: Palokan terveysasema on Jyväskylän Pappilanvuoren kaupunginosassa toimiva kaupungin terveysasema.


title: Kuokkalan terveysasema

text: Kuokkalan terveysasema on Jyväskylän Kuokkalan kaupunginosassa toimiva kaupungin terveysasema.


title: Tikkurilan terveysasema

text: Tikkurilan sosiaali- ja terveysasema on Vantaan Tikkurilan kaupunginosassa sijaitseva rakennus, jossa toimii kaupungin sosiaali- ja terveysasema. Rakennus sijaitsee runsas 100 metriä Vantaan kaupungintalolta lounaaseen ja noin 350 metriä Tikkurilan rautatieasemalta länteen. Pääsisäänkäynti terveysasemalle (A-porras) sijaitsee Ulvilantien puolella.


title: Tikkurilan terveysasema

text: Tikkurilan terveysaseman ja muut Tikkurilan suuralueen sote-palvelut on suunniteltu siirrettävän 2020-luvun alkupuolella nimellä Jokiniemen hyvinvointikeskus valmisteltuun suureen uudisrakennukseen. Se palvelisi yli 60 000 vantaalaista. Hanketta on hidastanut esimerkiksi suunnitellun rakennuksen kalleus ja valtakunnallinen sote-politiikka.


title: Kolme edustusta

text: Kolme edustusta (三个代表重要思想, suom. "kolmen edustuksen tärkeä ajattelu") on osa Kiinan kommunistisen puolueen virallista ideologiaa. Kolme edustusta viittaa kommunistisen puolueen johtavaan rooliin Kiinan tuotantovoimien ja kulttuurin kehittämisessä sekä kansan intressien edustamisessa. Puolueen pääsihteeri Jiang Zeminin käyttöön ottama käsite kirjattiin puolueen peruskirjaan 16. puoluekokouksessa 2002.


title: Kolme edustusta

text: Jiang pyrki kolmen edustuksen ajattelulla kiinnittämään puolueen huomion talouskasvun ja puoluejohtoisen kulttuurin kehittämisen tarpeisiin sekä konsensuspolitiikan jatkamiseen. Jiang myös kannusti puoluetta viemään marxismia yhteiskunnan uusille osa-alueille sekä ajanmukaistamaan puoluehallintoa. Yksi kolmen edustuksen hyväksymisen myötä syntyneistä uudistuksista olikin puoluejäsenyyden salliminen yksityisyrittäjille. Nykyään yksityisyrittäjiä ja liikemiehiä kannustetaan liittymään puolueeseen.


title: Kolme edustusta

text: Kolmen edustuksen kirjaaminen puolueen peruskirjaan oli Jiangille itselleen suuri poliittinen voitto. Jiangin asema puolueessa oli ollut vahva tämän hallituskauden alusta alkaen. Jiang oli nostettu pääsihteeriksi vuonna 1989 ja hänelle oli myönnetty poikkeuksellisesti puolueytimen epävirallinen nimitys. Vahvasta mandaatista huolimatta Jiang joutui hallitsemaan ensimmäiset vuotensa Dengin varjossa. Vasta kolmen edustuksen virallistaminen kohotti hänen asemansa Maon ja Dengin rinnalle.


title: Kolme edustusta

text: Kolme edustusta on osa kommunistisen puolueen virallista ideologiaa ja se asettuu historialliseen jatkumoon marxismi-leninismin, Mao Zedongin ajattelun ja Deng Xiaopingin teorian osaksi.


title: Kolme edustusta

text: Puolueen peruskirjan täydentäminen on merkittävä poliittinen tapahtuma, mikä vertautuu länsimaissa lähinnä perustuslain muuttamiseen. Pääsihteerin ajatusten kirjaaminen puolueen peruskirjaan toimiikin Kiinan politiikan mittarina. Virallistamisen ajoitus, poliittisen perinnön nimitys ja sen käsittely julkisuudessa kertovat johtajan asemasta puolueessa sekä puolueen sisäisestä ilmapiiristä.


title: FARC (puolue)

text: FARC eli Yleinen vallankumouksellinen vaihtoehtoisvoima () on kolumbialaisen sissiliikkeen FARCin syksyllä 2017 perustama puolue. Puolue käyttää samaa lyhennettä FARC.


title: FARC (puolue)

text: Kolumbian senaatti hyväksyi 2017 sen, että FARC saa vuoteen 2016 asti automaattisesti kymmenen paikkaa kongressiin. Viisi paikkaa on senaatissa ja viisi edustajainhuoneessa.


title: FARC (puolue)

text: Puolueen tulevaisuus on vaakalaudalla sen jälkeen kun vuonna 2018 Kolumbian presidentiksi valittiin Farcia voimakkaasti arvostellut Iván Duque.


title: A1 Uuden-Seelannin Grand Prix 2007

text: A1 Uuden-Seelannin Grand Prix 2007 oli A1 Grand Prix -kauden 2006–2007 kuudes osakilpailu, joka ajettiin 21. tammikuuta Taupo Motorsport Parkin moottoriradalla Uudessa-Seelannissa.


title: A1 Australian Grand Prix 2007

text: A1 Australian Grand Prix 2007 oli A1 Grand Prix -kauden 2006–2007 seitsemäs osakilpailu, joka ajettiin 4. helmikuuta Sydney Motorsport Parkin moottoriradalla Australiassa.


title: A1 Uuden-Seelannin Grand Prix 2008

text: A1 Uuden-Seelannin Grand Prix 2008 oli A1 Grand Prix -kauden 2007–2008 viides osakilpailu, joka ajettiin 20. tammikuuta Taupo Motorsport Parkin moottoriradalla Uudessa-Seelannissa.


title: A1 Australian Grand Prix 2008

text: A1 Australian Grand Prix 2008 oli A1 Grand Prix -kauden 2007–2008 kuudes osakilpailu, joka ajettiin 3. helmikuuta Sydney Motorsport Parkin moottoriradalla Australiassa.


title: A1 Etelä-Afrikan Grand Prix 2008

text: A1 Etelä-Afrikan Grand Prix 2008 oli A1 Grand Prix -kauden 2007–2008 seitsemäs osakilpailu, joka ajettiin 24. helmikuuta Durban Street Circuitin katuradalla Etelä-Afrikassa.


Aktiivinen elektronisesti keilaava tutka (, AESA) on monitoiminen tutkatyyppi.


title: Aktiivinen elektronisesti keilaava tutka

text: Tutkatyyppiä käytetään viidennen sukupolven hävittäjissä sekä sitä tarjotaan päivityksenä varhaisempiin lentokoneisiin. Tutkatyyppiä käytetään myös ilmavalvontajärjestelmissä.


title: A1 Meksikon Grand Prix 2007

text: A1 Meksikon Grand Prix 2007 oli A1 Grand Prix -kauden 2006–2007 yhdeksäs osakilpailu, joka ajettiin 25. maaliskuuta Autódromo Hermanos Rodríguezin moottoriradalla Meksikossa.


title: Jonathan Learoyd

text: Jonathan Learoyd (s. 3. marraskuuta 2000 Albertville) on ranskalainen mäkihyppääjä. Hän teki maailmancup-debyyttinsä 16. joulukuuta 2017 Engelbergin kilpailussa sijoittuen 32:nneksi. Hänen paras sijoituksensa on Oslon Holmenkollenilla 11. maaliskuuta 2018 käydyssä maailmancupin kilpailussa 25:s.


title: Jonathan Learoyd

text: Pyeongchangin olympialaisissa 2018 hän sijoittui normaalimäen kilpailussa 27:nneksi ja suurmäen kilpailussa 41:nneksi.


title: Macha

text: Macha oli Irlannin kelttiläisessä mytologiassa yksi kolmesta sodan jumalattaresta. Kaksi muuta olivat Morrigan ja Nemhain. Kolmikkoa kutsuttiin joskus nimellä kolme Morrígania. Macha itse tunnettiin lisäksi monilla muilla nimillä, muun muassa "Dana" ja "Badb". Hän on suuri maaemo tai feminiininen prinsiippi sekä miesten teurastaja.


title: Macha

text: Macha esiintyy joskus yhtenä jumalattarena, joskus kolmoisjumalattarena, jolla on kolme eri puolta: profeetta, soturi ja matriarkka. Hän edustaa Irlannin suvereniteettia ja hedelmällisyyttä sekä huolehtii sen hyvinvoinnista, mutta on julman kostonhimoinen, jos ihmiset loukkaavat häntä.


title: Macha

text: Machan eri puolet näyttäytyvät monissa taruissa. Yhdessä tarinassa hän on Nemedhin vaimo, joka ennustaa Táin Bó Cuailgnen tuoman tuhon ja kuolee sydämensä särkyessä. Toisessa tarussa Macha hallitsi Irlantia soturikuningattarena ja perusti Emhain Machan, Ulsterin pääkaupungin. Kolmannessa tarussa Macha menee naimisiin kuolevaisen miehen, Crunnchun, kanssa. Ulsterissa järjestetään hevosten laukkakilpailu, ja Machan aviomies kehuskelee, että hänen vaimonsa voittaisi kaikki kuninkaan hevoset. Kuningas ottaa haasteen vastaan. Machan on osallistuttava kisaan, vaikka hän on viimeisillään raskaana. Macha voittaa kilpailun, mutta synnyttää heti sen jälkeen kaksoset (iiriksi "emhain") ja kuolee synnytykseen. Jumalatar jättää jälkeensä kirouksen. Sen mukaan Ulsterin miehet ovat aina suurimman vaaran uhatessa viiden päivän ja viiden yön ajan yhtä heikkoja kuin synnyttävä nainen. Kirous käy toteen, kun Connacht uhkaa Ulsteria. Ainoastaan sankari Cuchulainn vapautuu kirouksesta.


title: Caucher Birkar

text: Caucher Birkar (, ; s. 1978 Kordestān) on iranilainen matemaatikko ja professori Cambridgen yliopistossa. Hän on yksi neljästä tutkijasta, jotka palkittiin Fieldsin mitalilla vuonna 2018. Kurditaustainen Birkar haki turvapaikkaa Britanniasta opiskellessaan Teheranissa.


title: Mammuttipumppu

text: Mammuttipumppu eli nostepumppu on veden pumppaamiseen soveltuva pumppu, jossa pystysuoran nostoputken alapäässä veteen sekoitetaan pieninä kuplina ilmaa. Paineilman syöttöön käytetään tavallisesti ilmakompressoria. Mitä syvemmällä veden pinnan alapuolella nostoputken vettä imevä pää on, sitä tehokkaammin ilmakuplat nostavat mukanaan ylös pumpattavaa vettä. Laite soveltuu hiekkapitoisen veden nostamiseen. Toimintaperiaate mahdollistaa myös muiden nesteiden pumppaamisen ja ilman sijasta voidaan käyttää muita pumppauskaasuja.


title: Valvottu koevapaus

text: Valvottu koevapaus tarkoittaa ehdottomaan vankeusrangaistukseen tuomitun vangin sijoittamista valvotusti vankilan ulkopuolelle ennen ehdonalaisen vapauden alkua. Suomessa valvottu koevapaus voi alkaa aikaisintaan kuusi kuukautta ennen ehdonalaista vapautta. Koevapausjärjestelmä tuli Suomessa voimaan lokakuussa 2006. Suomessa laki valvotusta koevapaudesta (629/2013) astui voimaan 1.1.2014.


title: Valvottu koevapaus

text: Valvotun koevapauden tarkoituksena on edistää tuomitun hallittua ja suunnitelmallista vapautumista sekä vangin sijoittumista yhteiskuntaan. Ennen koevapauteen sijoittamista vankila arvioi koevapauden edellytysten täyttymistä. Mikäli ne täyttyvät, vankila alkaa valmistella yhdessä vangin kanssa hänen sijoittamistaan koevapauteen. Koevapautta varten laaditaan toimeenpanosuunnitelma, johon sisältyy muun muassa koevapaudessa olevan asuminen, toimintavelvoite ja valvonta. Aloite koevapauden valmistelusta voi tulla joko vangilta itseltään tai vankilan työntekijältä.


title: Valvottu koevapaus

text: Koevapaus edellyttää, että vanki sitoutuu olemaan päihteetön koko koevapauden ajan, noudattamaan hänelle asetettuja yhteydenpitovelvoitetta ja koevapaudelle määrättyjä muita ehtoja. Koevapauden aikana vanki velvoitetaan osallistumaan erilaisiin toimintoihin, joita voivat olla esimerkiksi työ, opiskelu, asevelvollisuus tai kuntoutus. Pääsääntöisesti koevapauteen sijoitetun on oltava yöaikaan (yleensä kello 21–6 välisenä aikana) kotona, ellei esimerkiksi säännöllisen työssä käymisen johdosta ole tarkoituksenmukaista sopia toisin. Seksuaalirikoksista tuomituilla voidaan asettaa ehdoksi myös sitoutuminen rikoksen uusimisen ehkäisemiseksi tarkoitettuun lääkehoitoon.


title: Valvottu koevapaus

text: Valvottua koevapautta valvotaan vankilan järjestämillä teknisillä laitteilla, jotka mahdollistavat koevapaudessa olevan liikkumisen seurannan sekä säännöllisen yhteydenpidon koevapaudessa olevan ja vankilan välillä. Laitteina voi olla esimerkiksi matkapuhelin ja GPS-paikannin. Koevapaudessa olevan pitää myös ilmoittautua välillä vankilaan, minkä yhteydessä koevapaudessa olevalta voidaan tarvittaessa vaatia virtsa-, veri- tai sylkitesti tai suorittaa puhalluskoe, joiden tarkoituksena on valvoa päihteettömyyttä. Valvotun koevapauden viimeisenä päivänä koevapaudessa olevan on tultava vankilaan vapauttamiseen liittyviä toimenpiteitä varten.


title: Valvottu koevapaus

text: Velvollisuuksien rikkomisesta voi seurata suullinen huomatus, kirjallinen varoitus, koevapauden määräaikainen tai kokonaan peruuttaminen.


title: Paradise Valley (Arizona)

text: Paradise Valley on pikkukaupunki Maricopan piirikunnassa Arizonan osavaltiossa Yhdysvalloissa. Sen väkiluku oli vuoden väestönlaskennassa 12 820. Kaupunki tunnetaan ylellisistä golfkentistään, kauppakeskuksistaan ja ravintoloistaan. Paradise Valleyssa sijaitsee kahdeksan täyden palvelun hotellia, ja se on siten yksi koko osavaltion tärkeimmistä turistikohteista. Paradise Valley tunnetaan myös kalliista kiinteistöistään.


title: NRP Bartolomeu Dias (1934)

text: NRP Bartolomeu Dias oli Portugalin laivaston vuonna 1934 vesillelaskettu Afonso de Albuquerque -luokan aviso.


title: NRP Bartolomeu Dias (1934)

text: Alus tilattiin Hawthorn Leslieltä. Alus laskettiin vesille 10. lokakuuta 1934.


title: NRP Bartolomeu Dias (1934)

text: Alus muutettiin varastolaivaksi helmikuussa 1967, jolloin se nimettiin uudelleen "NRP São Cristovãoksi". Muutostöiden yhteydessä aluksen aseet poistettiin lukuun ottamatta A- ja Y-tornien 120 millimetrin tykkejä. Alus poistettiin palveluksesta 1969.


title: NRP Gonçalo Velho (1932)

text: NRP Gonçalo Velho oli Portugalin laivaston vuonna 1932 vesillelaskettu Gonçalo Velho -luokan aviso.